text:
Den nomber di su, yuinan, y demas famia kier a gradici tur esnan cu di un manera of otro a mustra nan atencion durante y despues di su fayecimento y entiero di nos defunto mama stima;
Catharina Paesch
Cariñosamente yama: “Catina”
*01 Juni 1940 – †25 Augustus 2022
Danki special na tur famia, amistades, bisiña y conocirnan cu tabata presente.
Na tur cu na bida a Stima y Aprecia nos Mama Stima Danki…
Gradicimento tambe ta bai na tur esunan cu a manda flor, krans, telegram, yamadanan, mensajenan via Whatsapp, Facebook y e gesto nan bunita cu nos por a ricibi.
Danki na su dr.di cas Dr. De Cuba cu ki ora cu a jame a sa di jega serca nos Mama, na e nursenan di wit gele kruis pa boso amor y cariño y verzorging na nos mama.
Na Cynthia y Anouska cu tawata verzorg mama tur weekend, danki pa boso pasenshi y cariño.
Na Martijn Trading y Botica Seroe Preto pa boso bn servicio.
Na tur cu a yuda nos den e momentonan mas dificil, boso muestra di atencion y cariño lo keda den nos curason.
Na Ad Patres cu boso tremendo servicio, pasenshi y comprenshon.Un millon di Danki….
Na tur masha danki pa boso Atencion y Sosten.
Alavez nos ta invita tur famia, bisiña, amistades y conocirnan pa compaña nos na e 3 Santo Sacrificio di misa cual ta tuma lugar; na Misa Sta Theresita y na Kapel
E fechanan lo ta,
Diahuebs: 01 September 2022 pa 6:00pm, Misa Sta Theresita
Diasabra: 03 September 2022 pa 7:00pm, Kapel Emamnuel
Dialuna: 05 Septemper 2022 pa 6:00pm, Misa Sta Theresita
Boso presencia lo ta altamente aprecia.


c: text/html

text:
KONINKLIJK HUIS DAT LUISTERT NAAR DE STEM VAN DE EILANDEN WAARACHTIG CONTACT Het waarachtig contact tussen mensen onderling wordt pas verwerkelijkt door een actieve toewending tot de ander. De dialoog die zo ontstaat overstijgt elke ideologie, elk wijsgerig systeem en…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba

robotstxt: allowed

filter: keep


text: KRALENDIJK – Luna di Sèptèmber ta luna mundial di Alzheimer, i relashoná ku esaki Fundashon Alzheimer Bonaire a organisá un aktividat ku a karga e nòmber “Let’s Talk About Dementia”. Laga nos ban papia di Demensia. E fundashon a invitá algun miembro di prensa i algun persona konosí den komunidat, i diputado Nina den Heyer pa forma parti di e aktividat. Presidente di Fundashon Alzheimer Bonaire, Evert Piar, a papia ku tur presente i despues a splika e meta di e aktividat. Demensia ta loke ántes nos tabata tende hende menshoná ku un persona a bira “verkalk”. E palabra korekto ta Demensia. Esaki ta nifiká ku e persona ta lubidá hopi, spesialmente loke el a kaba hasi algun minüt pasa. E persona ku ta sufri di Demensia tin bes pa un hende ku no ta hopi yegá di e persona, e por kombersá ku e hende ku ta lubidá kos, sin tuma nota di esaki. Un persona ku Demensia den promé fase ta lubidá loke el a kaba di hasi òf papia, sinembargo e ta kòrdá pasado bon bon. Ta importante pa informá tokante Demensia, kiko e ta, i mas importante, kon atendé ku persona ku ta sufri di e malesa. Demensia por toka porta di tur hende i no ta importá edat. Un persona ku e enfermedat di Demensia, mester dun’é atenshon, spesialmente ku amor. No por koregí un persona ku ta sufri di Demensia. Ta importante pa deskubrí si un hende tin e malesa, mas importante pa papia ku otro hende di e malesa. Esaki por yuda tantu e persona ku Demensia i e famia. Un hende ku e enfermedat, ta aktua loke e por i tei ainda bon den su mente, e parti ku no ta funshoná, ta pone ku mayoria bia e ta aktua inkorekto, loke por ta hopi peligroso. Mas hende sa di esun ku tin e malesa, por yuda tira bista òf si topa e persona ta aktuando straño, por yud’é. Tur esaki i hopi mas informashon a elaborá riba dje durante e mainta. Ta bai tin mas informashon durante e luna di sèptèmber relashoná ku luna di Demensia mundialmente. Kombinashon di potrèt ta ilustrá e diferente tarea ku a tuma lugá e mainta na Pasadia Villa Antonia djasabra 7 di sèptèmber


text:
Kralendijk – Na komienso di Aprel 2020, Digicel a anunsiá algun aktividat di refinansiamentu, ku na momentu ku esaki keda kompletá lo fortifiká su estado finansiero redusiendo su debe ku 1.7 bion dollar, ekstendiendo e tempu di pago i redusí nos gastunan aktual di finansiamentu.
Despues di e gran sosten di nos kréditornan pa e proposishon risibí, nos ta aktualmente den e proseso atministrativo ku ta keda rekerí. Komo tal, nos ke anunsiá e detayenan di un areglo optené den korte di Bermuda relashoná ku “Digicel Group One Limited”, ku ta puramente un kompania intermediario.
E areglo aki tin sosten di mas ku 97% di Digicel su tenedónan di bono i ta impliká tambe nombramentu di profeshonalnan den e materia (‘voorlopige vereffenaars’) ku di un manera adekuá lo supervisá e implementashon di e areglo.
Ta importante pa suprayá ku e areglo aki no tin niun impakto riba Digicel Boneiru su operashonnan diario, su empleadonan, proveedónan, klientenan òf kualke aspekto di nos aktividatnan aktual- tur kos ta business as usual. Nos lo duna mas informashon na momentu ku tin mas desaroyo.


text:
WILLEMSTAD – E landadó Chade Nercisio (Natashon),djasabra 07 di yüni,a keda premiá komo “Deportista di Luna” di luna aprel 2014 di parti di un komishon konsistiendo di periodista- i reporteronan deportivo di medionan di komunikashon sosial. Chade ta un hóben di 13 aña ku ta studia na Radulphus College i ta miembro di e ekipo Curacao Sharks Aquatics. Tabata durante di e Aruba Stingray Challenge, ku a tuma lugá den luna di mei na Aruba, ku Chade Nersicio, aparte di a logra kibra 6 rèkòrt di e Aruba Stingray Challenge, a kibra tambe 1 rèkòrt nashonal riba 50 meter lomba. Chade a bin kas ku un total di 7 medaya di oro i Chade a logra tambe di bin kas ku e trofeo di High Point Trophy. Pa e motibunan ya menshoná, Chade Nersicio a keda skohé komo deportista di luna mei 2014. Ademas di e landadó Chade Nercisio, tambe a premia e dos otro nominadonan, Ekipo maskulino Watakeli (Vòlibòl) i Virgil Henriquez (Outo Spòrt). Tur tres nominado a risibí un sertifikado den leshi, opsekio di Fundacion Social Petroindustrial i Diorca NV. E tres nominadonan a risibí un bunita medaya di Salas Sport Shop.
Otro premionan pa e ganadó: Un kaha di PowerAde opsekio di Coca Cola, giftcheque di Fl. 150,– di Changes pro Sport, giftcheque di Fl. 100,– di CSOF, 100 florin opsekio di Sr. Lilo Sulvaran, giftcard di 300 florin di MCB, giftcard di 300 florin di Selikor i un giftcheque di Fl. 50,– di Pelota. Strak Strak Barbershop & Kapsalon a regalá Chade Nersicio un drechá di kabei pa henter un luna, tambe foto studio Kort a regalá Chade Nersicio e posibilidat pa saka un potrèt kompletamente grátis i fundashon Nobo a regalá e deportista di luna Chade Nersicio un bunita trofeo.
Pa e dos otro nominadonan: Un giftcard di 300 florin di Selikor, giftcard di Fl. 100,- opsekio di Sr. Lilo Sulvaran, giftcard di Fl. 100,– opsekio di Diorca NV i Fundacion Social Petroindustrial, giftcheque di Fl. 50,– di De Jongh’s Sporthuis i un kaha di PowerAde opsekio di Coca Cola. Allstar Embroidery a enkargá su mes un biaha mas pa miembronan dje komishon ta uniformá den 2014, miéntras ku Rio Lounge & Sports Bar a pone su lokalidat na disposishon pa e premiashon por a tuma lugá tur luna durante di hinter 2014 serka nan. Di parti komishon deportista di luna un pabien na e deportista di luna i e nominadonan.


text:
Resultado eleccion Comision Atleta
Atletanan a elegi miembronan nobo
Atletanan a eligi miembronan di Comision di Atleta.
Dialuna atardi, COA a tene un conferencia di prensa pa amuncia e resultado final di e eleccion di e Comision di Atleta.
Representantenan di COA a splica riba e importancia di e Comision di Atleta unda e presidente eligi lo tin un puesto den e directiva actual di COA. E miembronan eligi den dicho Comision lo ta pa un periodo inicial di 2 aña. Despues lo eligi miembronan nobo, cu lo wordo eligi pa un periodo di 4 aña.
CRITERIANAN
Mester bisa cu a bin cu varios criteria pa e atletanan cu a pone nan mes disponibel pa forma parti di e comision di atleta. Tur e candidatonan a cumpli cu e rekistonan aki.
Mescos ta conta tambe pa e atletanan cu por a forma parti di e votacion.
CONSTELACION COMISION DI ATLETA
E comision ta consisti di minimo 3 y maximo 5 atleta. Maximo 2 atleta cu ta residencia den exterior por bira miembo extra-ordinario (no por bira presidente). Presidente di COA por nombra maximo 2 persona den e comision
VOTACION
Mester bisa cu e votacion a tuma lugar pa medio electronico. E eleccion a tuma lugar durante e periodo di 29 di oktober te cu 4 di november. Un total di 85 atleta a cumpli cu e rekisitonan stipula den e Reglamento, pues a ser permiti pa participa na e eleccion.
Notable ta cu 7 candidato a postula nan mes pa eleccion y pues ta interesa pa ocupa un puesto den e Comision di Atleta. E resultado final ta como lo siguiente:
1. Kyra Hoevertsz: 35 voto
2. Kamilah Dammers: 33 voto
3. Amanda Maduro: 30 voto
4. Allyson Ponson: 30 voto
5. Jordy Groters: 28 voto
6. Quincy Breell: 23 voto
7. Jemal Le Grand: 22 voto
E resultado aki ta implica cu 4 candidato a ser eligi como miembro regular di e comision mientras cu 2 candidato a ser eligi como miembro extra-ordinario. E miembronan regular ta miembronan cu ta residencia na Aruba. E presidente di e comision lo ser eligi for di e miembronan aki. E presidente lo haya un puesto ‘ex-officio” den directiva di COA.
CONSTELACION NOBO:
E constelacion di e Comision di Atleta ta bira awor:
Miembro regular
1. Kamilah Dammers-Naddall
2. Amanda Maduro
3. Allyson Ponson
4. Quincy Breelll
Miembro extra-ordinario (ta biba den exterior)
1. Kyra Hoevertsz
2. Jordy Groters
Nos ta desea tur clase di exito na e Comision di Atleta di COA.


text:
ORANJESTAD (AAN) – Lider di Partido RAIZ, Ursell Arends, tambe tabata cerca Gobernador Diamars, parti mainta.
Miembronan di prensa a entrevist'e, tocante su crecemento como un partido nobo cu a yega hopi cerca di un asiento na 2017, y cu e biaha aki a logra dos, y riba su mes a crece hopi.
Arends a yama danki na tur e votadornan, cu a deposita nan confianza den RAIZ. E mes no por a celebra esaki cu e seguidornan di RAIZ, pero e kier a expresa un aprecio hopi grandi, di curazon pa e 5.474 persona cu a deposita nan voto y nan confianza den RAIZ pa hunto nan por cambia e politica na Aruba.
Nan tey pa sigui eherce e cambionan cu nan kier mira den politica y pa su persona esaki ta un honor masha grandi mes. “Nos a traha duro, durante e ultimo cuater añanan, nos a forma un team dinamico manera mi a bisa den diferente ocasion, di 12 lider riba nan mes, y awo nos ta mira e resultado di e confianza cu nos a haya den comunidad” Ursell Arends a expresa.
Arends a sigui bisa cu RAIZ ta cla pa sigui duna contenido na esaki, y asumi nan responsabilidad. Desde nan inicio RAIZ a para pa integridad, y e fundeshi di integridad pa e partido aki, ta democracia.
“Y nos a sali na varios occasion, pa respeta nos Institutonan. Nos a respeta Raad van Advies, Algemene Rekenkamer, y den pasado nos a sali pa respeta e Instituto Gobernador, y e aña aki nos a sali pa respeta e Instituto Electorale Raad, y pa colmo de los colmos, awe mes nos tin cu sali pa respeta democracia mes, y pa nos esaki ta un honor. Nos ta haci esaki cu hopi placer y nos ta cla pa asumi responsabilidad” Ursell Arends a expresa.
El a subraya cu respeta democracia ta nifica respeta e resultado di eleccion. Aworaki, tin tres partido grandi, esun mas grandi ta esun yama pa forma gobierno y si esaki no por e di dos partido mas grandi lo wordo yama pa forma e gobierno. RAIZ como e di tres partido mas grandi, lo wordo yama pa tin un rol y vez cu esaki sosode, RAIZ ta cla pa asumi su responsabilidad, sea pa duna contenido como gobierno of den parlamento, e lider di partido RAIZ a reitera.


text:
MANTENSHON DI MEDIDANAN DI CORONA
Riba djabièrnè 26 di novèmber a tene un kòntròl na vários sitio i establesimentu di hóreka, enfoká riba covid-19 i sero toleransia. Na un evento di sòftbòl i di bolas tabatin algun persona presente ku tabata tene nan mes na e reglanan vigente. Na un establesimentu di hóreka situá na Punt Vierkant personal di e departamento di Supervishon i Mantenshon di OLB a pidi asistensia komo ku tabata hopi drùk. Tabatin mas o ménos 300 persona presente i riba e pista di baile hendenan tabata para pèrta riba otro. Nan no tabata tene nan mes apsolutamente na e distansia di 1,5 meter. A supliká e hendenan pa bandoná e sitio. Nan no a duna oido mesora na esaki i algun tabata asta keha ku nan a paga pa entrada. Alfinal a logra saka e hendenan sin niun problema. Despues e personal di e departamento di Supervishon i Mantenshon di OLB a sigui atendé.
Alrededor di algu promé ku 1 ordi mardugá riba djasabra 27 di novèmber, a drenta notifikashon di aglomerashon na Lagun. Na yegada na e sitio tabatin hopi hende, skuter i outo presente. Tambe tabata toka muzik duru den e outonan. A logra laga tur e hendenan bandoná e sitio. A papia di manera estrikto ku un persona riba su aktitut, komo ku tur biaha ku polis tei presente e tin algu di bisa. Mas aleu tur kos a kana sin problema.
Despues e patruya a bai direkshon di Seru Largu. Aki tabatin un grupo chikitu ku no tabata kousa molèster.
Algu mas lat, alrededordi 1.55 or di mardugá, notifikashon a drenta ku tin hopi hende na Te Amo Bich i ku ta tokando muzik duru. Aki tambe a pidi e multitut pa bandoná e sitio. Algun persona a keda para i no a duna oido. Alfinal a logra pa tur hende bandoná e sitio.
DETENSHON PA LADRONISIA DI BAISKEL
Alrededor di 1 or di mardugá riba djadumingu 28 di novèmber, a detené dos mucha hòmber en konekshon ku ladronisia. Ta trata di e mucha hòmbernan di inisial J.P. di 19 aña i C.R.S.P. di 15 aña. Esaki a sosodé despues ku un patruya na warda a risibí notifikashon ku nan tabata koriendo riba Kaya Internashonal, riba dos baiskel ku probablemente ta prosedente di ladronisia. E patruya a sali en buska di e mucha hòmbernan aki i a topa ku nan riba Kaya Tambu. Tabata trata di 3 mucha hòmber riba 2 baiskel. Oranan a mira polis nan a kuminsá kore di manera peligroso i a bin kai. Ainda nan a purba hui, pero a detené nan. A konfiskáun di e baiskel pa mas investigashon.
OUTO TA RESULTÁ DEN PALUNAN RIBA BICH
Den oranan di anochi riba djaweps 25 di novèmber un aksidente ku un outo a tuma lugá riba Bulevar E.E.G. na altura di Donkey Bich. E shofùr a deklará ku e tabata bayendo den direkshon di Belnem na momentu ku nèt den e bògtpromé ku Donkey Bich, el a pèrdè kontrol, bai dal den e barankanan kantu di kaminda, bòltui bai resultá mei mei di e palu nan riba bich. E shofùr tabata stabil i ambulans a transport’é pa hòspital pa tratamentu médiko.
OUTO TA ALKANSÁ PEATON
Riba djabièrnè 25 di novèmber, sentral di polis a risibí notifikashon ku un outo a alkansá un peaton riba Kaya Industria Pariba. Ambulans a transportá e dama pa hòspital pa tratamentu médiko. Ta investigando kousa di e aksidente.
ATRAKO DEN KAS
Den oranan trempan di mainta riba djasabra 27 di novèmber, sentral di polis a risibí notifikashon ku un atrako a tuma lugá den un kas situá na Bulevar Gobernador Nicolaas Debrot. Tres hòmber ku kara tapá a drenta e kas i a mara e víktimanan. A menasá e víktimanan ku un arma di kandela i un machete. Durante di e atrako a kometé aktonan kontra moral ku e víktimanan. Ta investigando e kaso.
DAMA PÈRDÍ
Den oranan di mainta riba djadumingu 28 di novèmber sentral di polis risibí notifikashon ku tin un dama pèrdí den besindario di Rincon. Ta trata di Benjamina Neuman di 41 aña, ku kabei koló maron kla, e ta un tiki yen i ku haltura 1.60 meter. E ta ta spesial i no por orientá masha bon. A mir’é pa último biaha ku un shòrt koló maron i un blusa koló krèm. E ta bibana Rincon i ta frekuentá Slagbaai. Kuerpo Polisial Hulanda Karibense mesora a inisiábúskeda di e dama aki i ta supliká un i tur ku amira òf tende di e dama aki, pa mèldu esaki mesora na 911 òf 715 8000. KPCN ta pidi pa ta alerta pa e dama aki rònt Boneiru i no solamente Rincon.


text:
E programa educativo di “BeYourOwnBoss” cu a wordo anuncia via un conferencia di prensa dia 15 di Augustus 2022 a wordo introduci oficialmente na un grupo di casi 700 studiante (14-16 aña).
Qredits Aruba hunto cu Aruba Bank a bishita varios scol e siman aki pa asina lansa e programa di “BeYourOwnBoss” unda cu diferente maestra(o)nan a duna un splicacion na e alumnonan di kico lo por spera e aña aki di e programa y kiko nan lo logra realisa na final di e programa.
“BeYourOwnBoss” lo stimula “Entrepreneurship” como un opcion di carera, y ademas di esaki y mas importante ainda, lo stimula e habilidadnan empresarial cu ta wordo exihi no solamente ora un persona ta un entrepreneur, pero tambe ora cu ta traha den cualkier organisacion. Locual cu e studiantenan lo siña durante e programa di “BeYourOwnBoss” nan lo por aplica den cualkier tipo di trabou cu wordo escogi den futuro.
Durante e aña escolar studiantenan lo ser conoci cu diferente entrepreneurs local unda nan lo comparti nan experencia y conocemento di nan propio mercado. Por medio di tareanan practico studiantenan tambe lo siña con pa hasi un sondeo di e mercado local. Na final tur studiante lo haya e oportunidad pa presenta nan propio idea di un producto of servicio durante e “Pitch Event”.
Qredits Aruba y Aruba Bank ta desea tur e studiantenan y e docentenan di e 10 scolnan tur clase di exito cu e programa “BeYourOwnBoss” den 2022-2023.
Un gradicimento ta bai na Aruba Bank N.V. pa patrocina e proyecto aki y pa e colaboracion cu sigur lo hasi un impacto hopi grandi riba nos studiantenan y nan preparacion pa nan futuro carera.


text:
ORANJESTAD (AAN): Den oranan di atardi, durante un control rutinario, Aduana a detene un homber cu tabata den posesion di un cantidad y tipo di droga no divulga,
tampoco ta conoci si el a purba di drenta of sali for di Aruba cu e droga. E sospechoso a logra huy for di custodia y core bay den area di Wayaca Residence.
Helicopter a duna asistencia pa localiza e homber mas lihe posibel. Algun residente di Wayaca hasta a wak e sospechoso ta core riba caya, purbando di sconde den mondi. Di biaha e residentenan a WhatsApp den group chat, pa tur hende keda den alerta y cera porta y bentananan den caso e sospechoso dicidi di sconde den nan cas of cura. Danki na e tip di un residente cu a wak e sospechoso y a alerta polis, nan por sigui e ruta cu el a tuma.
Despues di un buskeda basta extenso, cu a conta cu participacion di varios unidad di polis, incluyendo K-9 y Team di Aresto, a logra detene e homber di inicial R. den area di Santa Marta.


text:
Índigo na Curaçao
Seri di Herensia Kultural
Tempu ku West Indische Compagnie a konkistá Kòrsou for di spañónan na 1634, e intenshon tabata pa kultivá produkto komun i koriente pa eksportashon manera suku, tabako, katuna i índigo (blous). I djis despues di algun aña ku nan a tuma posishon di e isla historia ta menshoná e produktonan akí komo merkansia ku a barka for di Kòrsou manda Hulanda. Tòg esaki no ta prueba ku ta na Kòrsou a kultivá e produktonan ei. Di pursi nan por a yega akí for di Venezuela tambe. Tin hopi buki i artíkulo skirbí riba entre otro suku. Tokante índigo sí no tin muchu kos skirbí. Tiki hende sa kiko índigo ta i ménos hende ainda sa ku Kòrsou a konosé un kultivo di índigo floresiente.
Kiko ta índigo?
Índigo ta nòmber di tantu un supstansia di koló blou komo di un mata. E nòmber índigo ta bini di Griegonan di antigwedat, ku tabata konosé índigo komo “e blou for di India” (indikon).
Índigo o sea e mata di índigo (Indigofera tinctoria) ta bini originalmente di Asia, pero den henter e region trópiko i suptrópiko e matanan di ‘indigofera’ ta eksistí.
Na Kòrsou tambe nos konosé dos miembro di e famia indigofera, esta ‘indigofera tinctoria’ i ‘indigofera suffruticosa’. Sa yama e último akí tambe ‘Yerba di Seis’ òf ‘Yerba di Spantu’. E dos matanan akí ta parse otro mashá. Un diferensia grandi ta ku indigofera suffructicosa tin bonchi mashá korkobá miéntras ku e bonchinan di indigofera tinctoria no ta korkobá.
Por usa tur miembro di e famia indigofera pa traha e supstansia koló blou, loke pa hopi siglo kaba ta sumamente popular pa tinzji tela di paña. Un ehèmpel konosí ta pa tinzji ‘denim jeans’.
Awendia generalmente no ta saka e supstansia di koló índigo (blous) for di miembronan di e famia indigofera, sino ta fabriká e fèrf ei di forma sintétiko.
Na Europa demanda pa índigo tabata grandi. Tabata usa e supstansia akí den industria tekstilera pa tinzji paña ku e koló blou. Tinzjimentu di paña ku e koló blou tabata tantu ku ‘Isatis tinctoria’ un mata europeo komo despues ku prinsipalmente índigo, pa hopi siudat hulandes un fuente di entrada importante. Tilburg por ehèmpel tabatin fábrika kaminda ta tinzji ku blous i tabata entregá gran kantidat di tela blou pa unifòrm militar. Tantu ‘Verenigde Oost Indische Compagnie’ komo ‘West Indische Compagnie’ a gana skat di plaka ku índigo. Regularmente tabata barka índigo for di Kòrsou manda Amsterdam. Índigo di Kòrsou tabatin bon nòmber na Europa.
Pa tal motibu a instalá na tur plantashi lugá pa traha e koló blou i baki di índigo. Nan ta bisa ku ta Jan Doncker, direktor di Kòrsou 1673-1676, a laga instalá e promé fábrikanan di índigo. Pero banda di 1720 e merkado di índigo na Amsterdam a bini abou. Produkshon di índigo ya no tabata deha mas i a stòp ku plantamentu di índigo i produkshon di e supstansia pa tinzji di koló blou. Den mayoria di kaso no a destruí e bakinan di índigo. A laga nan komo rekuerdo di e periodo floresiente den un huki di e plantashi. Na prinsipio di siglo diesnuebe gobernador Kikkert a deklará den un relato ku ya no ta kultivá índigo mas.
Prosesamentu di índigo
Pa saka e supstansia pa duna koló for di e mata, ta meskla blachi i taki di e mata di índigo ku awa. E meskla akí ta supstansia pa duna koló. Inisialmente e no tin koló, pero bou di influensia di oksígeno for di den aire e ta kambia den e supstansia ku ta duna e koló blou. Pa logra esaki mester drei e awa regularmente. Esaki ta sosodé den un baki pa traha índigo.
Un fábrika di índigo ta konsistí di tres baki sementá poné riba otro. E baki mas ariba ku ta esun mas grandi yama ‘baki pa laga putri’. Aki den ta pone e mata di índigo pa e putri. Ta pone e blachi i e takinan den e baki ei, kaba ta yena e baki ku awa nèt pa kubri e takinan. Awa ta pone ku e matanan ta fermentá i e proseso akí di fermentashon ta kousa ku e matanan putriendo ta reis sali for di e baki. Pa tal motibu tabata pone balki di palu riba e baki.
E fermentashon ta dura un dia i despues e awa ta kuminsá baha. Por pone un di dos i un di tres karga di mata di índigo aserka, loke ta aselerá e proseso di fermentashon.
Despues di un dos dia asina ta laga e awa pasa bai den e di dos baki, yamá ‘baki pa bati’. Te ainda e awa fermentá ta sin koló, pero den e baki pa bati, bou di influensia di oksígeno for di den aire, e awa ta kambia den e konosido koló di blou índigo. Ta djei e nòmber ta bini. E batimentu ta tuma lugá ku palu grandi pa bati. Esaki ta trese skuma. P’esei semper un ‘batidó’ tin un tiki zeta huntu kuné. Segun e ta bati e ta pone un poko zeta den e awa di manera ku e skuma ta kita. E ‘batimentu’ ta trese pipita chikitu blou ku ta sak bai fòndu. Awor ta laga e awa bai i e índigo ku a keda ta laga pasa bai den e baki mas abou o sea e ‘baki pa rekohé’. E baki pa rekohé ta mashá chikitu.
Ta pone e índigo saká for di e baki pa rekohé, den saku di pita ku ta pone kologá pa laga e awa di mas skore. Kaba ta laga e índigo seka i despues ku el a seka ta kòrt’é na pida pida firkant chikitu.
Baki di índigo na Kòrsou
Ke men ku kultivo di índigo tabata un kultura di plantashi ku a produsí ganashi na Kòrsou entre 1672 i 1720. Ta den e periodo akí tambe a instalá e bakinan pa traha índigo na e plantashinan. Te ainda por topa e bakinan akí na Kòrsou. E fábrika akí pa produsí índigo ta konsistí manera a deskribí aki riba di tres baki riba otro. Pa hasi nan wáterpruf tabata kubri e bakinan ku piedresita chikitu di koló hel, kaba pleister nan ku un meskla pa evitá ku awa ta pasa. Den e meskla akí posiblemente a prosesá panchi di dak, pasobra e tabata koló kòrá.
Ta konosí ku alrededor di 1710 mayoria di e plantashinan tabata eksistí kaba. Tabata planta i produsí índigo na tur e plantashinan ei.
Pa nos por sa unda e bakinan di índigo ta situá, e sistema di produsí índigo ta duna nos indikashon. Ta sigur ku no a pone e bakinan akí pegá ku e lanthùis, pa motibu ku fermentashon di e matanan di índigo no ta manda oló agradabel. Tabata pone e bakinan basta leu di e lanthùis. Ademas, pa produsí e supstansia di fèrf blou tabatin mesté di hopi awa. P’esei tabata traha e bakinan pegá ku un fuente di awa, sea un pos òf un pos di pia. Ke men, semper nos ta topa e bakinan di índigo basta leu di e lanthùis i pegá ku un fuente di awa.
E bakinan di índigo ta restonan tangibel mas antiguo di Kòrsou su pasado históriko. Te awe shete di e bakinan akí ta konosí, deskribí i registrá. Nan ta na Jan Thiel, Boka di Samí, Rif, Siberie, Santa Martha, Pos Spañó, Zevenbergen. Posiblemente tin resto ainda di un baki di índigo na Kenepa i Westpunt. E dos últimonan akí por tabata di plantashi Sabaneta. Ta konosí ku na Sabaneta tabatin diferente hòfi di índigo, entre otro “aan de knippebay”.
No ta konosí unda Jan Doncker a laga traha e promé bakinan di índigo. Probablemente esei lo mester tabata na loke tabata yama ‘plantashinan di kompania’ (compagnieplantages). Parse ku algun di e plantashinan akí manera Piscadera, Rooi Canario i Sint Marie tabatin bon tera pa kultivo di índigo. Na Piscadera i Rooi Canario te awe no a topa baki di índigo. Esaki lo por nifiká ku sea a destruí nan pa traha kas òf no a haña nan ainda, òf no a rekonosé nan komo tal.
No opstante nan edat haltu i e echo ku pa siglo no a usa nan, tòg mayoria di e ‘pruebanan’ akí di e promé aktividatnan industrial na Kòrsou, te ainda ta den basta bon kondishon. Laga nos spera ku e restonan históriko akí lo keda konservá pa generashonnan benidero.
Ilustrashon:
Baki di Índigo Pos Spano, Boka
Jean Baptiste Du Tertre 1667
Literatura
1) A.R.A. Den Haag, 01.05.01.02 inv.nr 204 fol. 40 Transcriptie S.H. Vautier (mei 2006) Grol, G.J. van: De grondpolitiek in het West-indische domein der generaliteit, reprint S. Emmering, Amsterdam1980
2) Grol, G.J. van: De grondpolitiek in het West-indische domein der generaliteit, reprint S. Emmering, Amsterdam1980
3) Hartog, J: Curaçao van Kolonie tot autonomie, Aruba 1961
4) Hamelberg, J.H.J.: De Nederlanders op de West-Indische eilanden, reprint S. Emmering, Amsterdam 1979
Teksto i portrèt: Andre Rancuret.


text:
Diahuebs anochi durante patruya despues di 9’or ora cu tur negoshi mester ta sera a nota cu tin hopi hende na Blue Moon na Tanki Leendert, mesora nan a baha atende cu e doño. A bin resulta cu tabata tin un fiesta priva andando eyden, polis a hala atencion di esun encarga y a bisa cu e negoshinan mester ta sera pa 9’or pa asina duna chance pa e hendenan yega safe nan cas prome cu 10’or ora cu e toque de queda cuminza. Nan a sera e luga y a core cu tur e hendenan na e sitio.
0 thoughts on “Polis a para fiesta priva na Blue Moon unda despues di 9’or tur negoshi mester ta sera!”
-
Ma dicon tin hende cabes duro cu no kier tende?


text:
ORANJESTAD (AAN): Cuerpo Policial Aruba ta sumamente contento di yama klas N4 2021 1 y 2 Bon Bini na nan organisacion policial.
Den un celebracion ameno mayornan y famia por a presencia e huramentacion di nan yiu den un forma di Drive-By na Scol di Polis E.J. Watty Vos situa na San Nicolas.
Ta trata aki di 23 studiante cu a huramenta dilanti Minister Sr. Rocco Tjon, altocomisario di Polis Sr. Ramon Arnhem y Hefe di Scol di Polis E.J. Watty Vos.
Ta un aña pasa cu e klas nobo aki a cuminsa cu e trayectoria y preparacion pa nan por sigui e opleiding di Polis. Awor a yega e momento pa nan huramentacion pa asina nan por bay stage y sinti kico realmente ta e trabou di polis.
Ta trata aki di 23 studiante di klas N4 2021 1 y2 cu a huramenta: J. Lesire, A. Maduro, R.Richardson, D. Simileer, J. Maduro, J. Thiel, O. Donato, D. Lopez, D. Croes, B. Lacle, V. Badal, J. Boeze, B. Dorothal, K. Cayama-Perez, R. Dirksz, J. Velasquez, R. Dinzey, F. de Cuba, A. Andrews, J. Luna Zapata, J. Figaroa, D. Mathew y K. Pichardo.
Tambe klas N4 2018 a termina nan estudio policial exitosamente. Despues di 4 aña di trabou duro y intensivo nan ta logra finalisa nan MBO politie opleiding. Ta trata di 14 homber y muhernan balente cu awor ta cla y ful prepara pa brinda e servicio y seguridad pa nos Pais.
Masha pabien y hopi exito na klas 2018: S. Tromp, C. Loopstok, D. Muñoz, E. Lampe, S. Genser, B. Pronk, J. Reigina, M. Hart, R. Tachi, K. Becker, A. Martis, R. Werleman, Z. Lopez y E. Bedoya Tovar.
“Bo por a wak con orguyoso e agentenan nobo tabata ta y cu awor nan lo forma parti di e famia di KPA. E bunita tambe ta di mira con e studiantenan aki a bin cu nan Tata polis, welo pensioenado cu tabata polis y awor cu nan mes ta bay bira polis” Tabata palabranan di Minister di Husticia y asuntonan social Rocco Tjon cu tabata sumamente contento y orguyoso di mira famia compaña nan yui na un momento asina importante.
Pa prome biaha altocomisario di Polis drs. Ramon Arnhem a presencia e huramentacion y entrega di diploma. “ Bo ta mira un bunita experencia awe di mira studiantenan huramenta pero e bunita di mira e aceptacion y ricibimento di nan den e organisacion policial.” Tabata e palabranan di altocomisario di Polis drs. Ramon Arnhem cu tabata honra di por a ricibinan.
Hefe di Scol di Polis E.J. Watty Vos Sra. Richardson-Baars ta mira bek cu a forma un klas nobo pero tambe un klas ta finalisa nan opleiding cu exito. Ta esfuerso di e docentenan cu ta haci lo maximo pa yuda forma studiantenan pa bira Polis. Comunidad por ta orguyoso cu 14 Polis ta bon forma, educa na un forma professional pa bira e seguridad y servicio na nos pueblo. Den proceso tambe tin 23 studiantenan cu ta den e opleiding y dentro di algun aña tambe lo ta cla y bon prepara pa sirbi nos comunidad.
Pa Cuerpo Policial Aruba nos ta mira caranan di mayornan hopi orguyoso di nan yui. Tata polis y welo pensioenado Polis cu tambe a compañanan nieto den nan momento, ta mira bek con nan tambe a cuminsa y awe e legado ta sigui. Na cada mayornan y famia danki pa boso sosten na boso yiu cu ta riba e caminda pa bira Polis. Sigui dune e apoyo y sosten. Nos di Cuerpo Policial Aruba ta hopi orguyoso di e studiantenan aki cu a keda cla cu nan prome aña.
Pa e klas 2018 cu a termina nan estudio policial, esaki ta e momento pa cumpli cu e promesa di brinda e servicio y seguridad na cada ciudadano riba nos Pais. Hopi exito paso ta awor bo carera a cuminsa!
https://diario.aw/categories/noticia/policial/grupo-di-23-studiante-di-e-opleiding-di-polis-a-huramenta#sigProId6c07537557


text:
Diasabra a cuminsa dos dia di EMP (Executive Mentorship Program) workshop pa e bestuur di AVB, cu asistencia di David Sabir y Howard McIntosh di Concacaf. E workshop aki ta pa yuda e miembronan di bestuur di AVB mehora nan habilidadnan di “leadership” den nan trabow ehecutivo pa cu futbol.
E doel a largo plazo di e workshop aki ta pa inicialmente y primordialmente fortifica e plataforma di liderasco di e miembronan di e bestuur mes, p’asina tin un base fuerte p’e lidernan ehecutivo, pa di e forma ey yuda mehora nos futbol den tur otro aspectonan tambe, pa despues na su turno por organisa y opera e deporte efectivamente, y tambe fomenta e concepto di ‘bon maneho’ den e cuerponan ehecutivo di e diferente organisacionan cu ta inclui e club nan di futbol mes riba nos isla.
E workshop di EMP aki a cuminsa dos anja pasa caba den e area di Concacaf pero a bin na un paro debi na e di situacion di Covid-19. Ademas di e workshop aki tin hopi otro training y seminario nan cu ta disponibel p’asina mehora nos maneho di futbol, entre otro man’e training pa refereenan y tambe coaching etc. “Den Concacaf tin un plataforma di ‘educacion constante’, p’asina mehora nos deporte, ta bai tin hopi mas workshop, training y seminario nan, p’asina keda bij cu e evolucion di e deporte di futbol” segun David.
Presidente di AVB, Sr. Randolph Lacle, cu tambe ta atiendendo e workshop nan aki ta emfatisa cu “ta bon pa nos como directiva stipula kiko ta nos metanan, kiko nos kier logra hunto, nos tin cu traha den ‘team-work’, nos ta un team, e directiva ta un team”. Mehorando futbol cuminsando for di ariba, for di e bestuur mes, pa despues asisti e “stakeholdernan” principal cu ta e club nan, y tambe e otro aspectonan di e maneho di e deporte, tabata for di cuminsamento caba un di e metanan principal di Randolph ora el a bira presidente di AVB recientemente.
E presidente di AVB a manda tambe un caluroso palabra di felicitacion na tur e clubnan di futbol, y ademas tambe tur hende envolvi den e deporte rey na Aruba pa cu e ‘90 anniversario di Arubaanse Voetbal Bond’. Masha pabien na tur hende!


text:
ORANJESTAD - Aruba ta conoce su di dos morto den trafico pa aña 2022 . Awe 25 april 2022 central di Polis a dirigi patruya cu maximo urgencia pa mas o menos 9:45pm na Kamerlingh Onnestraat na altura di Eurokitchen Design Aruba pa un accidente pisa cu herido. Na yegada Polis a mira un Suzuki Van blanco numera A-54820 cu probabelmente lo a dal un hoben peaton.
Lamentabelmente dor di e slanan ricibi, personal di ambulance no por a haci nada mas pa e hoben. Pa 10:20pm Dr. Texier ta constata morto di e hoben Gustavo Adolfo Solarte Sanchez naci na Colombia dia 4 april 2002.
E investigacion ta continua na e sitio di incidente. BFTO, specialista di trafico tin e area cera pa asina nan por haci investigacion necesario y profundo pa saca afor con e accidente aki por a pasa.
E famia di e victima ta ricibiendo sosten via di slachtofferhulp pa e momento dificilnan aki.
Cuerpo Policial Aruba ta manda palabranan di forza na e famia di e fayecido. Un mensahe na nos comunidad ta pa ban trankil riba caminda publico. Respeta nos ley y reglanan di trafico pa asina nos tur por yega cas safe.
ORANJESTAD – Un dia despues cu a raporta e caso tragico di e hoben Daniel Perez-Cujia di 24 cu a hoga den un piscina den fin di siman, e motibo exacto no ta conoci. Tin varios versionan ta circula, unda cu uno ta bisa cu tabata hunga e wega di ken ta keda mas largo bou di awa, mientras cu otro version a bisa cu e hoben a cay, dal su cabez y hoga den e piscina. Autoridad a confisca e curpa pa determina kico por a causa e morto di e hoben aki. NoticiaCla ta manda palabra di condolencia na famianan di e fayecido.
SEROE COLORADO - Diadomingo pa 10.35 central di polis ta wordo notifica di un acidente basta grave den Colorado.Na yegada di patruya ta pidi pa un ambulance y materialwagen cu maximo urgencia mirando cu den un di autonan tin 3 persona cu no ta duna señal di bida y cu tin 4 persona mas gravemente herida.Diferente Ambulance a yega na e sitio y transporta 3 mucha ( 10 luna, 3 aña y 5 aña) y un hende mayor di edad cu maximo urgencia pa hospital. Pa 11.28 Dokter De Cuba a constata morto di: Joanne Carolina Wouters, Aruba 13 oktober 1987
WILLEMSTAD - Mainta tempran di djadumingu 18 di sèptèmber, Sentro di Operashon Marítimo (MOC) di Wardakosta Karibe Hulandes a alertá e barku patruyero tokante un boto sospechoso. Despues di e notifikashon di MOC, Zr.Ms. Groningen a nabegá bai e lokalidat di e boto sospechoso pa interseptá esaki. E avion patruyero Dash di Wardakosta tambe a keda dirigí na e lokalidat pa asistí e barku patruyero.
WILLEMSTAD - Barku di Marina Zr.Ms. Groningen nabegando aktualmente pa Wardakosta Karibe Hulandes, den mainta di 16 se?pte?mber, a intersepta? un transporte di droga di mas o me?nos 1200 kilo di kontrabanda. Esaki ta e di 14 kaptura di droga pa Zr.Ms. Groningen, desde ku e barku patruyero ta nabegando den Karibe desde aprel 2022. Ku e kaptura aki? Wardakosta Karibe Hulandes tin un total di droga di mas o me?nos 10.000 kilo ku a konfiska? den an?a 2022.


text:
Publiká riba 24 Yüni 2019
WILLEMSTAD- Ministerio di Desaroyo Ekonómiko (MEO), na nòmber di Gobièrnu di Kòrsou, ta den proseso for di aña 2016 pa yega na mihó strukturashon i transparensia pa loke ta trata sitionan di standplaats pafó di sentro di siudat. Den kuadro di esaki a bin ta hasi diferente ehersisio pa inventarisá, manehá, informá i mehora e proseso i uso di e sitionan disponibel pafó di sentro di siudat.
Pa medio di un dekreto ministerial fechá aprel 2016 (P.B. 2016, NR 17), Ministerio di Desaroyo Ekonómiko (MEO) konhuntamente ku Ministerio di Tráfiko, Transporte i Desaroyo Urbano (VVRP) a bin ta hasi inventarisashon di tur standplaats eksistente pafó di siudat, adaptá e kriterionan pa evaluashon di petishon pa un standplaatsvergunning nobo i tambe traha riba kontenido di un mihó maneho di standplaats. Na final di aña 2018 e maneho revisá pa poseshon di un pèrmit di standplaats permanente pafó di sentro di siudat a keda aprobá dor di Konseho di Minister.Dia 11 di desèmber 2018 a tene un seshon di informashon kaminda a informá doñonan di pèrmit di standplaats i tambe tur persona ku ta okupá un standplaats pafó di sentro di siudat, tokante di nan derechi komo standplaatshouder i tambe tokante di e debernan ku nan mester kumpli kuné manera stipulá den e maneho revisá di standplaats. Depaso a publiká e maneho aki tambe den su totalidat tantu riba e wèpsait di Gobièrnu di Kòrsou (www.gobiernu.cw) bou di e tab di dokumento komo tambe riba e página di Facebook di Ministerio di Desaroyo Ekonómiko.
Bou di standplaats nos ta komprondé:
• Trùk di pan di den dia;
• Trùk di pan di anochi;
• Trùk di batido;
• Garoshinan di hòdòk;
• Garoshi di palu friu;
• Benta di fruta i berdura kantu òf riba kaminda públiko;
• Benta di piská kantu òf riba kaminda públiko;
• Tur benta kantu òf riba kaminda públiko ku no ta por medio di un lokalidat fiho.
Resientemente a terminá e promé tanda di inventarisashon di sitionan di standplaats eksistente pafó di sentro di siudat. Durante e proseso aki nos ministerio a tuma kontakto ku mayoria doño di pèrmit di standplaats ku a haña un bishita di MEO durante di e periodo di inventarisashon. Sinembargo, ainda nos ministerio no ta dispone dato di tur standplaats na Kòrsou pa motibu ku sea esakinan no tabata disponibel durante di e inventarisashon òf esakinan a wòrdu establesé despues di e promé tanda di inventarisahon. . Pues pa e motibu aki nos ta hasi un yamada na tur doño di standplaats pafó di sentro di siudat ku NO a risibí un yamada di MEO durante di e proseso aki pa por fabor tuma kontakto ku nos mas pronto posibel pa por risibí un sita. Si akaso abo mes òf un persona ku bo konosé no a risibí un yamada durante e proseso aki, manda nos un e-mail na info.meo@gobiernu.cw òf yama nos na 462-1444 ekstenshon 180 promé ku 5 di yüli 2019, pa asina traha un sita Alabes MEO ke rekordá tur standplaatshouder ku dia 15 di desèmber di e aña aki e periodo di transishon stipulá di 1 aña lo terminá. Esaki ta nifiká ku pa e fecha aki tur standplaats pafó di sentro di siudat mester kumpli ku e maneho pa asina esaki por bin na remarke pa un pèrmit di standplaats. Tambe nos ke rekordá tur esnan ku a haña nan promé karta di evaluashon pa kumpli ku e palabrashonnan hasí den esaki.


text:
WILLEMSTAD — Den Breve Deporte Awe bo ta risibí tur e último notisia i rumornan di peloteronan profeshonal di Kòrsou.
Nota:
- Mañan, Korsou reperesentando Latino Amerika ta hunga e final internashonal di Little League World Series Intermediate. E partido aki lo ta kontra Asia-Pasifiko i lo keda transmiti pa ESPN.
- Andruw Jones a keda añadi na e staf di e selekshon di beisbol Hulandes ku lo partisipa na e Kampionato Oropeo di Beisbol na Hulanda. E selekshon Hulandes lo keda maneha pa Steve Jansen i Andruw Jones lo ta e ‘bench coach’.
- Juremi Profar a keda pone riba lista di hungado inkapasita di 7 dia.
- Darren Seferina a keda vota komo e miho koredo di base den ‘High Class A’. Baseball America a pidi tur e managernan den e liga ku ayuda di nan koachnan pa vota riba nan mihonan.
- Alexander Wiel, yu di basektbolista Randy Wiel a keda selekshona komo hungado di luna di Liga Menor pa e ekipo di Minnesota Twins. Den luna di yuli den 27 partido ku e ekipo di Cedar Rapids Kernel, Alexander a logra un promedio di .310 ku 8 honron i 24 kereda empuha.
Peloteronan profeshonal ayera:


text:
Plan stratégiko di desaroyo di 10 aña pa sektor di yachting na Kòrsou
Plan stratégiko di desaroyo di 10 aña pa sektor di yachting na Kòrsou
Geplaatst op 29 October 2020 dor di Ministerio Desaroyo Ekonómiko
WILLEMSTAD- Resientemente e industria di marina i yachting na Kòrsou a keda identifiká komo un di e sektornan ku potensial grandi pa desaroyo di Kòrsou su ekonomia. Ku bista riba e potensial aki, Ministerio di Desaroyo Ekonómiko (MEO) a kanalisá e formulashon di un “Plan stratégiko di Desaroyo pa e sektor di Yachting Turístiko” na Kòrsou pa e próksimo 10 añanan. Desaroyo di e strategia aki a keda kordiná pa e Yachting Taskforce (YTF) i finansiá pa Stichting Ontwikkeling Projecten Logistieke Sector (SLS).
E plan stratégiko a keda aprobá pa Konseho di Minister ayera, djárason 28 di òktober. Meta di e strategia ta, pa establesé i krese desaroyo di yachting na Kòrsou di un forma diversifiká i hisa su kontribushon na kresementu duradero di nos ekonomia.
Den e “Strategia di Desaroyo pa e sektor di Yachting Turístiko” ta suprayá e echo ku Kòrsou ta disponé di un sektor di yachting sumamente vibrante ku na e momentunan aki entre otro ta keda karakterisá pa diferente marina. Na mes momentu, tin hopi oportunidat pa sigui desaroyá e sektor aki na Kòrsou, spesialmente e merkado di bishitantenan ku yatenan di diferente midí na nos pais.
E “Strategia di Desaroyo pa e sektor di Yachting Turístiko” ta enfoká tambe riba ophetivonan importante manera entre otro regulashon i proseduranan, maneho i kontrol, oportunidat di servisionan i mantenshon, fasilidat i infrastruktura di yachting, merkadeo i promoshon.
Desaroyo di e sektor di yachting i marina na Kòrsou i e prospekto pa alkansá su máksimo potensial, ta dependé kon eksitoso nos ta den implementashon di e faktornan di éksito ku a keda identifiká den e “Strategia di Desaroyo pa e sektor di Yachting Turístiko” aki.
Kòrsou lo usa e plan aki komo e ruta pa desaroyo i mehorashon di e sektor di yachting den nos pais. MEO ta premirá ku e plan aki por trese un kontribushon positivo na nos ekonomia i un diversifikashon di nos produkto turístiko. Desaroyo di e sektor di yachting lo generá kuponan di trabou direkto i indirekto pa nos yunan di tera i tambe mas entrada pa nos Gobièrnu.
E plan stratégiko aki a keda presentá komo parti di un presentashon di e Kuadro Ekonómiko Duradero. Klek aki pa ‘download’e presentashon: https://bit.ly/3jNKTa1


text:
Aplicacion Sosten Financiero (kwartaal 4 2020)
Aplicacion pa Sosten Financiero pa Empresa Chikito y Mediano pa ultimo kwartaal di 2020
SVb ta recorda tur compania cu ta bin na remarke pa ricibi e Sosten Financiero pa Empresa Chikito y Mediano (Sosten Financiero) pa e ultimo kwartaal di 2020 (oktober, november y december) cu mester yena un aplicacion den nan portal digital MiSVb pa por ricibi esaki.
E pago di e Sosten Financiero no ta bay automaticamente y si no aplica, no ta ricibi e sosten financiero.
Pa por tin derecho ariba e Sosten Financiero, e compania mester cumpli cu e siguente rekisitonan:
- E compania ta registra na SVb cu un minimo di 1 y maximo di 50 empleado;
- Tur empleado mester ta registra cerca SVb riba 15 maart 2020;
- E compania ta registra na Camara di Comercio riba 15 maart 2020 (cu excepcion pa esnan cu no tin obligacion legal di ta registra);
- E compania ta registra na Departamento di Impuesto riba 15 maart 2020 y tin un persoonsnummer;
- E compania a cumpli cu declaracion di BBO pa lunanan di april te cu september, 2020;
- E compania ta spera perdida di entrada di benta di por lo menos 25% pa e lunanan oktober, november y december, 2020;
- E compania ta estableci fisicamente na Aruba;
- E compania no ta failliet;
- E compania no tin peticion pa suspencion di pago na Corte di Husticia;
- E ayudo di Afl 4.000,- no ta parti di e benta di e compania.
E periodo di aplicacion ta cuminsa, dialuna 12 di oktober, 2020 pa 9 ‘or di mainta y ta caba diabierna, 16 di oktober, 2020 na fin di dia (11:59 PM).
E formulario di aplicacion ta disponibel den e portal digital MiSVb di e compania. E compania ta drenta den su MiSVb cu su credencial y ta busca e formulario. Ta yena esaki completo y primi ariba ENTREGA PETICION. No por haci cambio despues di entrega e peticion y ta un oportunidad so tin pa aplica.
SVb ta transferi e suma di Sosten Financiero na momento cu esaki a keda aproba.
Pa facilita e proceso di aplicacion y contesta pregunta di empresa chikito y mediano relaciona cu e programa di Sosten Financiero por tuma contacto cu e Helpdesk via mail na helpdeskmkb@svbaruba.org.
Pa mas informacion riba e Sosten Financiero por wak riba e pagina akibao:


text:
KRALENDIJK – Kon un fiskal por lubidá di pidi wes pa tene sospechoso será? Den media di Boneiru a reakshoná skèrpi riba eror nobo di Ministerio Públiko (OM)
Na Boneiru ya pa algun tempu tin krítika riba Ministerio Públiko. Poko tempu ei OM a tene un evaluashon di su mes, huntu ku por ehèmpel abogado penal, di e aña ku a pasa. E abogadonan a indiká ku ta bai mihó, pero ku ainda tin hopi kos di drecha.
Dos luna despues di e evaluashon aki, parse OM atrobe a kometé eror grandi den un kaso di arma di kandela i droga. Tres sospechoso ku ta será preventivamente, ta sali liber (temporariamente), pasobra hustisia no ta tene su mes na e reglanan.
Lubidá pa motibu di dia di fiesta
Pa pèrkurá pa un proseso bai hustamente, OM mester tene su mes na lei. Atrobe parse ku no a pidi prolongashon di detenshon preventivo na tempu serka wes-komisario.
“OM no a tene kuenta ku e término di e tres personanan aki lo a vense durante dianan di fiesta”, segun bosero Roderick Gouverneur. Parse OM no tin su mes agènda na òrdu.
Akusashon grave
E sospechosonan tabata será den e Instituto Hudisial Hulanda Karibense (JICN) na Boneiru wardando nan kaso den korte. Ta sospechá nan di poseshon di arma di kandela i infrakshon di lei di opium.
Ta dos diferente kaso penal. E kaso di droga ta trata di un investigashon amplio ku ta dura lunanan largu i ku RST (Tim di Kolaborashon di Reshèrshi) ta envolví.
Pasobra ta trata di akusashon grave, pa hustisia ta importante pa nan no sali liber por lo pronto. E sospechosonan no por pone e investigashon na peliger tumando kontakto ku otro hende òf influenshá otro prueba. Ademas por interogá nan fásil si ta nesesario.
‘Ministerio Públiko no ta komprondé e artíkulo di lei’
Abogado penal Marga van Lieshout, ku ta asistí un di e sospechosonan, ta mustra ku OM a haña tempu tambe pa drecha su mes eror. “Pero esaki no a sosodé. Serka OM nan no ta komprondé e artíkulo di lei òf nan ta interpret’é diferente.
Pasobra OM tin 24 ora di tempu pa pidi korekshon serka korte. E wes komisario no por a hasi nada otro ku duna tur tres e sospechosonan libertat. Pa hustisia esaki ta un kontratempu grandi, pasobra esaki por pone e investigashon penal na peliger.
E investigashon ta sigui
Ministerio Públiko ta kere ku nan por kaba e kaso sí. “E investigashon ta kontinuá” e bosero di OM ta bisa. “Ora e kaso bini dilanti wes i e prueba kontra e sospechosonan ta legal i konklusivo, OM lo pidi un kastigu di prizòn.”
E tempu ku e sospechoso tabata será preliminarmente, promé ku a trata e kaso penal serka wes, lo kita for di e posibel kondena. “Si e sali mas haltu, den nan kaso lo nifiká ku nan mester bai prizòn bèk pa haña nan kastigu.”


text:
Ministerio di Salubridat Públiko di Colombia a anunsiá e kondishonnan ku ta hasi entrada posibelpa pashèntnan for di eksterior ku mester di asistensia médiko na Colombia.
E siguiente kondishonnan ta aplikabel pa pashèntnan di covid i esnan sin covid ku ta un emergensia médiko. Mester trasladá e pashèntnan aki den ambulans aéreo òf buelo médiko di charter, kual ta nifiká ku nan ta haña eksonerashon pa prueba di e vírus di corona i bakunashon. Den e kasonan di emergensia aki, ta obligatorio pa tin un deklarashon médiko di e dòkter ku a trata e pashènt i ta mand’e Colombia.
Pa tratamentu ku no ta di emergensia, e pashènt mester ta kompletamente bakuná òf mester tin un bakuna ku un prueba di corona negativo. E bakunanan mester ta mas bieu ku 14 dia.
Tur pashènt mester kumpli ku e kondishonnan establesé pa e gobièrnu di Colombia. ZJCN i e hospitalnan di Hulanda Karibense ta na altura di e kondishonnan aki.Nan ta keda konstantemente den kontakto ku e hospitalnan na Colombia pa verifiká disponibilidat di kama.


text:
E problema no ta loke bo no ta komprondé di Beibel, pero si loke bo ta komprondé i no obedesé.
Kemen, den un mundo di hopi pregunta, lo ta bèrdat ku e personanan realmente ta buskando pa hasi e boluntat di Dios, òf simpelmente nan ke e status di ‘konosedó di e palabra’? Ban pone atenshon na loke ta skibí: “Lèternan ta mata, ma e Spiritu ta vivifiká”.
Atsorbé informashonnan bon tokante di Dios, ku e fin di estudio teológiko, imitá referensianan di fe òf gratitut pa e milagernan risibí no ta sufisiente pa e salbashon. Pues, e Palabra di Dios solamente ta generá bida ora e ta sali for di e teoria bai e práktika. Si nò, e lo mata, e lo generá morto i ademas, e lo kondená henter su eternidat.
Sin e ‘Spiritu ku ta vivifiká’ nos lo bira maestronan, manera Nikodemo, i tòg permanesé den e ignoransia. Kemen, nos ta lesa, tende, studia, i tòg nos no ta komprondé nada di e forma spiritual i korekto.
Bo ta ripará ku Señor Hesus semper tabata puntra e dòkternan di lei: “Nunka boso no a lesa e Skrituranan?”
Kon asina? Ki tipo di pregunta esei tabata ta? Hesus tabata sa ku e hòmbernan aki tabata nase tendiendo e Skrituranan, nan a siña lesa ku e Skrituranan, nan tabata bai skolnan spesialisá den e Torá…
Tabata 40, 50, 60 añanan di eksperiensia ku e Teksto Sagrá, pero sin ningun benefisio, den e práktika! Dilanti di e kaos ei, kiko por ta pió ku un bida henter den e engaño?
Religiosidat ta mata, pero, e revelashon di Spiritu Santu ta trese bida i bida den abundansia. Nos no mester di sa tur kos tokante di Dios pero si obedesé tur loke E mustra nos.
Palabranan duru, mi sa, pero no ta e bèrdat esun ku ta liberá?


text:
Diabierna mainta nos Miss Universe Aruba, Thessaly Zimmerman, a tene un rueda di prensa pa splica mas tocante su campaña cu e ta hiba pa promocioná e plataforma di Salud Mental. Esaki alavez ta e plataforma cu Thessaly a escohe y ta boga p’e, durante e competencia di Miss Universe 2021, cual lo tuma lugar na December di e aña aki, na Eilat, Israel.
Srta Zimmerman a anuncia su colaboracion cu diferente stakeholders den e tereno di cuido di salud mental y adiccion. Mirando cu tur aña riba dia 10 di October ta dia Mundial di Salud Mental (World Mental Healtg Day) a bin cu e idea pa hunto organisa algo pa e comunidad di Aruba. E tema di di dia Mundial di Salud Mental pa e aña aki ta *”Mental Health in an Unequal World”*, esta Salud Mental den un Mundo Inigual. Asina a nace e idea pa organisa un actividad cu ta ofrece tur hende e oportunidad di participa y alavez ricibi informacion valioso entorno salud mental. A pensa di promove e aña aki e uso di arte, como herment pa yuda cu salud mental. Manera ta conoci, arte ta wordo usa den diferente forma, den e cuadro di cuido di salud mental. Di e forma aki, ta haci uso di arte pa procesa y expresa sentimientonan, pero tambe por usa arte como metodo pa relaha, y cope cu entre otro ansiedad y stress. Esaki a hiba na e feria cu lo tuma lugar dia 23 di October bao nomber di *”Let’s Art About Mental Health”*. Durante e feria aki, lo tin diferente art workshops cu por asisti, lo tin artesano y artistanan presebte y mucho mas. Igual lo tin oportunidad pa tur dunado di cuido den salud mental, pa ta presente y ofrece informacion y asina duna Aruba un bista completo di e diferente servicionan disponibel na Aruba.
Cu esaki ta haci un llamado na tur artesano y artista na Aruba cu kier participa na e feria unico aki, pa manda un email na saludmentalaruba@gmail.com pa mas informacion of tuma contacto cu 6992007.
Ta gradici tu stakeholders cu ta para tras di e projecto aki y ta aplaudi e iniciativa di tur e partidonan aki, pa traha hunto y haci esaki posibel:
* Atelier ’89 Punto de Bellas Artes
* Fundacion Salud Mental Aruba (RESPALDO)
* Sociaal Psychiatrische Dienst (SPD)
* Fundacion di Maneho di Adiccion Aruba (FMAA)
* Cosecha Aruba
* FADA
*Jordan Ling Foundation
* Plataforma Promocion di Salud, consistiendo di e siguiente plataformanan;
° AZV
° ImSan,
° IbiSa
° Witgele Kruis (WGK)
° Horacio Oduber Hospitaal (HOH)
° SVB
° DVG
° Dr di Cas Sharline Vis.
Pa mas informacion over *”Let’s Art about Mental Health* por follow e facebook page cu lo wordo lansa awe


text:
Ataniro kemen: Laga nan sapatiá...
“Laga nan sapatiá” ta título di un piesa nobo, ku otro siman lo sali kaya, huntu ku su videoclip. Ta trata aki di un piesa, den bos di diferente gigante den músika. E trio formá pa Janiro ‘Ataniro’ Eisden, ‘Rich Kalash’ i tambe Zyon, kende nan a uni pa trese loke ya ta pinta di bira un bòm musikal riba merkado.
Despues di a traha riba e piesa i a finalisá e grabashon, tabata ayera, djamars dia 5 di yüni 2018, ku e artistanan aki, a hasi grabashon di e clip, ku entrante e siman benidero, un i tur por gosa di dje. Tabata un grabashon ku a tuma lugá na Aruba. E arubano ‘Ataniro’, kende no mester di ningun introdukshon, ta konosí pa entre otro su hitnan ‘Suave’ i tambe ‘Palo’, unda e ta ft. su paisano Zyon. Miéntras ku e ídolo den músika Urban, e YDK ‘Rich Kalash’, ta konosí pa entre otro ‘Kas den mondi’ i tambe ‘Ku mi Dios’.
TRENDSZ a hiba un kombersashon ku ‘Ataniro’, kende ampliamente a duna un splikashon kon tur kos a inisiá, te ku awor, ku kosnan ta kasi klá, pa pueblo konosí ku e piesa i videoclip, titulá “Laga nan sapatiá”.
Di akuerdo ku e legendario Ataniro, “E idea a bini durante di un kompetensia, unda tabatin un ‘battle’ di barbero, durante di un Expo na Aruba. Durante di e evento aki, ‘Rich Kalash’ a hasi su presentashon. Na final di su presentashon nos a papia, unda e la bin riba e idea pa nos hasi algu huntu. Mirando ku tabata un tremendo idea, trabounan a inisiá mesora i mi aserká e produktor Young Twista, ku tabatin un ‘beat’ riba instagram, ku mi a kumpra serka dje. Mi ta gusta traha ku diferente produktor, p’asina nos tin diferente sabor.
Mi a traha mesora riba e konsepto ‘Laga nan sapatiá’, i a grab’é huntu ku Zyon i mand’é kla pa Rich, paso mi sa ku Rich ta basta okupá i asina lo ta mas fásil. Seguidamente Rich a hasi e grabashon i nos a plania e videoclip huntu ku Ken Wolff, ku finalmente a hasi e grabashon di e clip, ku atrobe ta un konsepto otro, manera ‘Ataniro’ ta konosí p’e”
Miéntras ku riba e pregunta, for di unda e idea a sali, ‘Ataniro’ a splika TRENDSZ, lo siguiente.
“Esaki ta un konsepto ku ta dediká na hendenan, ku no kier wak bo bai dilanti i tampoko no por ku bo logronan. Ta hendenan ku no ta atmirá i biba ku bo den bo gloria. Mi ta kere no ta na Aruba só, sino na Kòrsou i tur parti -tambe tin hopi. Nan no ta buska pa nan mes bai dilanti, i ta punta dede riba bo, pa trata na demotivá bo. Pero ku esaki nan no ta logra, stroba i tampoko hasi influensia. Aki un siman e clip lo bin kaya i mi ta spera un i tur por gosa di dje”, ‘Legend Ataniro’, kende a bira konosí ku ‘Basic One’, a finalisá bisando na TRENDSZ. Nos ta keda pendiente pa e videoclip! Hopi éksito na tur tres artista.
#NEWS #NEWRELEASE #ARUBA #CURACAO #URBAN #VIDEOCLIP #INTERVIEW #LOCAL


text:
VIOLENSIA
Tin hopi diferente tipo di violensia. Ta posibel ku hopi bia bo ta sinti hopi miedu, tristu òf rabiá. I sin forsa tambe.
Bo tabata sa ku negligensia i grita hende tambe ta formanan di violensia? Meskos ku abuzu seksual.
Nan ta lástima bo òf deskuidá bo? Òf tin un otro hende na kas ku nan ta abuzando di dje?
Den e kaso aki, por fabor no warda! Pasobra ta difísil ora bo ta sufri di violensia. Papia òf chat ku nos.
Bo mester pidi ayudo, asta si esei ta duna bo miedu! Bo meresé amor, atenshon i kuido.
Hopi bon ku bo a haña nos site!
Semper bo por yama nos òf chat ku nos si bo mester enfrentá violensia òf abuzu. E ta yuda ora bo papia di dje. I nos por yuda bo pa haña un solushon. Nos t’ei pa bo!


text: KRALENDIJK – Festival di Regata 2019 ta kontinuá, e parti anochi den sentro di suidat. Riba esenario prinsipal ayera djaweps 10 di òktober tabatin diferente agrupashon musikal ku a presentá. Entre otro e konosido “Ike” Jesurun di Kòrsou, kende a duna un bon presentashon kompañá pa “Farley’s Entertaiment”. El a kanta un tumba komo promé kantika e anochi, loke a pone e hendenan sakudí nan kurpa. Esnan na e sitio a gosa di e presentashon. Final di e último kansion el a yama e konosido Boneriano “Rishi Cicilia” pa subi riba esenario. Un ratu despues tabata Urvin Luwi Jano tambe di Kòrsou, kende tampoko mester di introdukshon, a subi esenario kompaña pa “Vibe Entertaiment”. Nan a duna un tremendo presentashon djaweps ultimo, e di 2 anochi di Regata.


text:
Additional information
Betòn ku mòrtel
Splikashon di nòmber di meskla A B C:
Semènt
E Portland cement CEM I ta kumplí ku standartnan NEN 3550 i ASTM C150.
E mesklanan “L” ta indiká Limestone i “R” ta indika piedra di riu.
Vulbetòn no ta betòn pa konstrukshon i e no ta kumpli ku niun standart.
Nos ta traha tur nos resèptnan ku e Portland cement.
Resèptnan ku ta diferente di esun koriente tambe nos por traha.
Kalidat
E proseso di produkshon di betòn ta tuma lugá di akuerdo ku e standart Europeo NEN-EN 206-1 i e suplemento NEN-8005 di Hulanda.
Heavy Mix Concrete B.V. ta hasi entrega direkto serka su klientenan pa medio di su propio flota di mixer trùknan.


text:
Diasabra atardi a haya oportunidad di combersa cu Endrah Richardson Gumbs, Presidente di Kiwanis San Nicolas riba nan Pop Up event tumando luga.
Na estilo di un Pop Up Store, organisa pa Kiwanis Club of San Nicolas, pa continua cu nan esfuerso pa recauda fondo. Esaki tumando luga den e ex-edificio di Cosecha na San Nicolas. Den entrevista di Richardson, el a informa cu nan lo ta habri di 10:00 am te cu 8:00 pm. E siman cu ta na caminda, tambe nan lo ta habri. E placa ricibi durante benta di e articulonan bendi, lo uza pa financia diferente proyecto pa hubentud.
Den e Pop Up Store lo tin paña pa hende homber mucha, oma y opa. Tin keds tambe sapato, slof y mucho mas pa tur hende bisti bunita pa graduacion.


text:
Secretario di Estado, Alexandra van Huffelen a cana na waf y tabatin combersacion masha ameno cu e pueblo Boneriano. El a impresiona tur hende pasobra el a move rond den un taxi di un señora Boneriana, a core tur caminda sin escolta di polis y sin bodyguard. Su forma “down to earth” a impresiona e pueblo Boneriano masha y a mustra masha comprension y a duna atencion na tur inkietud di ciudadanonan di e isla di flamingo.
“Mi a papia cu entre otro Eddy y Eddy tocante di e isla y les di landamento den lama. Piscadonan a conta mi kico por haci nan bida mas miho. Danki pa e combersacion ameno.”
Tambe el a bishita Fuhikubo. E fundacion aki ta documenta historia di Boneiro, incluso un biblioteca di Papiamentu. E forsa tras di e proyecto aki, Boi Antoin, ta haci un trabou importante. Secretario di Estado Alexandra van Huffelen: “Danki pa ‘de Kuifje’ na Papiamentu. E ta bay yuda cu mi lesnan!”
Na inicio di e siman nobo, e Secretario di Estado lo ta na Aruba tambe. Ey e tin algun afspraak caba cu varios instancia den comunidad, den un esfuerso pa por yega na un acuerdo cu Gobierno pa un finansa publico responsabel y duradero. Pa Hulanda ta cla cu nan lo sigui sostene y yuda Aruba, tanten cu nos ta yuda nos mes tambe door di baha nos gasto y aumenta entrada.


text:
WILLEMSTAD – Sr. Ivar Asjes, na nòmber di Gobièrnu i Pueblo di Kòrsou ta felisitá nos atleta profeshonal Jemyma Betrian ku un éksito mas ku e la logra den Muay Thai Boxing na Fransia. E biaha aki Jemyma a logra di vense e atleta Katia Semail den 2 minüt di e promé buèlta, pa ku e kategoria mas pisa di 56 kg, pa asina kosechá un título Oropeo mas.
Jemyma a kompetí den mas ku 36 partido den rin for di kual e la pèrdè dos biaha so. Ya e la kosechá hopi título mundial na nivel profeshonal, kual nan ta: Full Muay Thai Rules, kual ta un di e kategoria nan di mas haltu di World Boxing Championship i banda di diferente otro título nan ku e la kosechá e ta tambe Kampion Europeo den Bòkseo.
Un pabien ta bai na Jemyma, e organisashon di Muay Thai Boxing, su coach nan, su mayor nan i famia. Promé Minister Asjes ta kontentu ku Kòrsou ta sigui risibí bon notisia di nos atleta nan ku nan ta sigui alsa nòmber di nos Nashon den eksterior.


text:
Oranjestad-Diabierna 23 di april Prome Minister sra. Evelyn Wever-Croes a anuncia flexibilisacion
di reglanan di Covid. Esaki ta posibel como cu a mira reduccion den e cantidad di
casonan activo. Te cu diahuebs 22 di april tabata 350 caso activo compara cu dia 1 di
april cu tabatin 704. Ainda tin un average di 36 caso nobo pa dia, cual ta significa cu e
riesgo tey ainda, sinembargo ta bayendo den bon direccion.
E situacion na hospital
Te cu 22 di april tabatin 39 persona den hospital di cual 15 ta den cuido intensivo.
Lamentablemente si tuma nota di e cifranan ta mira cu tin 95 persona cu a fayece cu tabatin
Covid na momento cu nan a fayece.
Vacunacion
Ora cu ta considera flexibilisacion di reglanan, Gobierno no ta tene cuenta cu e cantidad di e
casonan activo solamente, Gobierno ta mira e situacion di vacuna tambe. E sistema di
vacunacion ta bayendo hopi bon y te cu 22 di april tabatin 45 mil persona cu a vacuna cual ta
mas o menos 54% di e poblacion cu Gobierno kier pa vacuna. Si reparti e grupo aki, 46.5% di
esnan bou 60 aña ta vacuna y 72% di esnan riba 60 aña ta vacuna.
No a yega unda cu kier yega, sinembargo e ta bayendo den e bon direccion, Premier Wever –
Croes a remarca.
Cambionan maneho di Covid entrante dialuna 26 di april
- Cambio den orario di ciere: di 9or PM pa 10or PM
- Toque de Queda: di 10or PM pa 11or PM
- Gebiedsverbod: di 7or PM pa 7:30 PM
- Gymnan ta habri bek dialuna 26 di april segun protocolnan estricto
- Ta permiti Drive-by y Drive-thru (den caso di cumpleaño etc.)
Prome Minister a sigui splica cu a yega na e cambionan aki despues di tabatin hopi bon
reunion cu e gremionan di e diferente areanan aki. Minister di Economia hunto cu gremio
comercial y crisis team a delibera riba e pasonan pa mira con nan por yuda pa yega na e meta
pa 85% di nos poblacion ta vacuna, pa mas o menos medio mei. Minister di Salubridad a reuni
hunto cu crisis team y asociacion cu ta representa doñonan di gym, y a yega na hopi bon
palabracion di con e gymnan por habri bek dialuna 26 di april.
“Comunidad di Aruba ta prioridad di Gobierno na e momentonan aki. Pasobra si bin un brote,
henter comunidad mester sacrific atrobe. Consecuentemente lo perde e recuperacion
economico cu ta mirando, cual ningun persona kier”, Premier Wever-Croes a expresa.
Temporada di Eleccion
Faltando 9 siman pa eleccion, no ta e momento pa tin flexibilisacion di medida considerando
cu tin un average di 36 caso nobo pa dia.
Pa loke ta campañamento electoral, partidonan politico ta den consulta cu Cuerpo Policial tur
siman. Na e momentonan aki por cana ‘dos dos’ den un bario pero no bay paden, tambe por
tene actividadnan den consulta cu Cuerpo Policial, manera cu a wordo palabra.
Mas lihe baha e cantidad di casonan activo, mas lihe e cantidad di pashentnan na hospital
reduci y mas lihe comunidad ta vacuna, mas por flexibilisa e reglanan. Prome Minister ta haci
apelacion na comunidad pa bay vacuna pa por yega na e porcentahe di 85% di comunidad
vacuna, pa medio mei.


text:
INFORMASHON DI UNIDAT DI SLP
Djamars24 ougùstùs 2021 di 7:30 t ku 10:30
Klas 1 di Pro ta wòrdu spera na departamento di SLP na Kaya Frater Odulfinus z/n.
Cluster 3, cluster 4, ISK, klas 5 di Pro I EO (MBO 1) ta wòrdusperanannan mes lokalidat
Djárason 25 ougùstùs 2021 di 7:30 pa 12:30
Klasnan 2, 3 i 4 di PRO ta wòrduspera na e lokalidat di SLP na Kaya Frater Odulfinusz/n.
Djabièrne 27 di ougùstùs 2021
Klas 1 i 2 tin un dia di deporte. E otro klasnan tin lès segun nan roster
UNIDAT VMBO
Djamars 24 di ougùstùs 2021 di 7.30 te ku 12.00
Alumnonan di klas 1 di VMBO ta kedasperá den oula di SGB na Kaya Frater Odulfinusz/n.
Djarason 25 di ougùstùs 2021, alumnonan di klasnan 2, 3 i 4 di VMBO, ta kedasperá na Kaya Frater Odulfinusz/n.
Klasnan 4 di 7.30 te ku 8.30
Klasnan 2 di 8.00 te ku 12.00
Klasnan 3 di 8.45 te ku 12.00
Djaweps 26 di ougùstùs 2021 ta inisiá ku e lèsnan segun e roster.
UNIDAT LISEO MAVO/HAVO/VWO
Ta speraturalumno di Liseo Bonerianoribadjamars, 24 di ougùstùs 2021 di 07.45 te ku 10.30 orriba e tereno di Liseo Boneriano na Kaya Amsterdam z/n, pa habri e añaeskolar i seguidamente pa será konosíkumèntor.
E promé dia di skol ta pa sera konosíserkananmèntor i klas i tambe lo risibínanroster.
Lesnan pa tur klas lo kuminsásegúnrosterribadjárason, 25 di ougùstùs 2021.Durante di e promélèsnan e docente konserní lo repartíbuki i materialnan.
Orario di komiensodiariamente pa Mavo/ Havo/ Vwota 07.45 or
MBO BONAIRE
Djaluna23di ougùstùs2021, di 13.00 pa 16.00 or, ta tumalugáun dia di inskripshonhabrípa turhendekuainda no a skohe pa unestudioMBO. Mesora lo hasiunkòmbersashon di atmishon.
Si bo tin un diploma di MAVO òf VMBO, bo mestersiguiunestudio MBO! Bo no tin mag di stòpkuskolsinmas. Bo por inskribí via e wèpsait di skol.
Dianan di instrukshonestudionan BOL
Djaweps 26 di ougùstùs
Nos ta speraturstudiante di BOL di aña 2, 3 òf 4 na skolserkananSLB-er. E LB-er lo tumakontaktoku e studiante pa e orario.
Djabièrnè 27 di ougùstùs
07.45 or ta spera tur studiante di BOL di proméaña (aña 1) ribaplenchi di skol di MBO Bonaire pa un programa di introdukshon.
Komienso di lès
For di 30 di ougùstùspromésiman di lès di estudionan BOL/BBL Kok, HRM, TechniekenBeveiliger ta kuminsá.
E rosternan ta riba e wèpsaitwww.MBOBonaire.com.
BBL- Welzijn (Kinderopvang HZW/PM en GPM) enMaatschappelijke Zorg (PBSD en BSD)
BBL-studiante lo risibíinformashion die programa di introdukshonserka nan teamleider
MBO
Entréga di dokumento
Si bo no a entregábo diploma ilista di sifrai/òfsédulaainda, hasiesakiproméku skol kuminsá. Si bo no tin
18 añaainda, pidibomayornanòf tutor pa binihuntukubo.
For di 16 di ougùstùs 2021 sekretariado ta habrí tur dia di 8.00 pa 16.00 or.
PAGA PA BUKI
Pa pago di sèn di buki, e studianteòfsurepresentante legal ta risibí un faktura di MBO. Mesterhasi un pagomínimo di 50% di e suma total di sèn di bukipromékudia di entrega di buki den ougùstùs. E sumakuresta por pagaku “standing order” via banko. E studiante mester entregá e apoderashon (machtiging) na Departamentu di Finansa (Afdeling Financiën).
Por pagasèn di buki via online banking ribakuenta di banko di SGB MCB #86821000 òfkukarchi di banko (pinpas) na Departamentu di finansa di SGB na Kaya Frater Odulphinusz/n.
Departamentu di finansa ta habrí di djaluna t/k djaweps di 10.00 pa 14.00 or. Por paga for di 18 di ougùstùs.
BUSKABUKI
Kuunkomprobante di pagounstudiante por buskasubukinan den e kònteiner di buki (plenchi di skol MBO), tur dia di 08.00 pa 12.00 or i 13.00 pa 16.00 or. Esaki ta posibelfor di djamars 24 di ougùstùs. Turstudiante mester tin supakete di bukipromékupromé dia di lèskuminsá.
UNIFÒRM DI SKOL I ARTÍKULONAN DI SKOL
E polo shirtnan pa tur unidat ta optenibel na Alfa en Omega na Kaya Nikita 3, banda di Flamingo TV.
Ta spera di e alumno òf studiante ku for di e promé dia di skol ku e ta bisti e unifòrm di skol di su sekshon (SLP, VMBO, Liseoòf MBO), karson largu, sapatu será i akomodá ku tas fuerte (ròltas tambe por).
ARTÍKULONAN DI SKOL:
Pa alumnonan di SLP e siguientematerialnan e alumno mester tin serkadje e promé dia di school ta: agenda, etui, pen, pòtlot, kleurpòtlot, gum, sleiper, leim i e Tablet di school.
Alumnonan di VMBOiLiseo tambe mester sòru pa desde e promé dia di skol pa tin e siguiente artíkulonan huntu ku nan:Agènda, estuche, pèn, pòtlot, steft di koló, gùm, sleiper, un steft di leim, mashin di konta Casio FX-82 (ES Plus), geotriángulo (geodriekhoek), paser i un dikshonario Nt2.
UNIFORM SLP:
E poloshirt di e alumnonan di VSO/Cluster 3 tin kada dia ta un koló. E dosentenan di VSO/Cluster 3 lo tuma kontakto ku mayornan personalmente pa por kumpra e ploshirtnan.
Tur otro alumno/ studiante di e unidat di SLP lo bisti pa aña eskolar 2021-2022 un poloshirt blou ku e logo di SGB. Skol lo obsekia tur alumno 2 poloshirt gratis na kada alumno i si tin mester di mas poloshirt di uniform lo por buska na Alpha i Omega. Lorisibí e 2 poloshirtnan gratis, e promé dia di skol!
UniformVMBO:
Klasnan 1 i 2: Turquoise ku kraag shinishi.
Klasnan 3 i 4:
Techniek shinishi ku kraag berde.
Horeca, Bakkerij en Recreatie shinishiku kraag turquoise
Economie en Ondernemen shinishiku kraag turquoise
Zorg en Welzijn shinishiku kraagkorá
Uniform Liseo MAVO/HAVO/VWO:
Na Alfa en Omega por skohe for di e kolornan disponibel pa e unidat Liseo Boneriano.
Uniform MBO Bonaire:
Por buskapolo shirtna Alfa i Omega, kueskohofor di e selekshon di kolódestiná pa MBO Bonaire.
Direktorado di SGB ta deseá tur kolaboradó, alumno, studiante i nan mayornan òf tutor, un aña eskolar agradabel, edukativo i eksitoso.


text:
Despues di mas cu 180 aña, e area unico aki cu imenso balor natural y cultural lo forma parti di maneho den Parke Nacional Arikok.
ORANJESTAD, ARUBA, 29 AUGUSTUS 2022 – Fundacion Parke Nacional Aruba (FPNA) como un fundacion independiente encarga cu e conservacion y maneho di areanan terestial y marino proteha na Aruba, ta anuncia cu nan a keda cla cu e compra di “Fontein”, un di e unico areanan na Aruba cu un fuente permanente di awa dushi, haciendo esaki un area importante pa conserva. E compra a keda cla Diabierna, 26 di augustus 2022.
Awo cu “Fontein” ta forma parti di FPNA su areanan protehi, conservacion di diversidad natural den e area lo ta e tarea principal pa FPNA pa asina acomoda experiencianan sostenibel den Parke Nacional Arikok pa bishitantenan local y internacional keda conecta y comprometi cu naturalesa.
“Fontein” ta situa pazuid di e cueba di Fontein, un area cu importancia geologico y arkeologico y tambe un di e cueba nan di mas conoci pa nos bishitantenan den Parke Nacional Arikok. Hofi Fontein a wordo transferi como propiedat priva pa comandante Gravenhorst y su famia rond di aña 1838, y despues e propiedat a wordo pasa pa varios diferente doño. E temponan aya, e fuente permanente di awa fresco a hasie posibel pa berdura y fruta fresco crece. Awendia, acumulacion di awa fresco por wordo mira patras di e cas cu ta un patrimonio nacional.
“Ta un placer y privilegio pa oficialmente tin “Fontein”, un orguyo di Aruba cu imenso balor historico y cultural, forma parti di e areanan protehi den Parke Nacional Arikok”, Norman Kuiperi, CEO Interino di FPNA ta comenta.
Norman Kuiperi ta enfatisa “E team di FPNA a traha duro pa añanan largo pa reserve e fondonan necesario pa asina logra cumpra “Fontein”, y despues di un decada ta spaar y segura e fondonan corecto, awe nos ta orguyoso di por bisa cu “Fontein” un biaha mas ta den man di comunidad di Aruba despues di mas di 180 aña. E compra stategico di “Fontein” ta forma parti di FPNA su transicion di un organisacion di maneho di un parke, pa un organisacion di maneho di conservacion cu e compromiso di persevera, proteha y mantene un sistema ecologico cu ta diverso, saludabel y resiliente pa Aruba. Cu
anticipacion nos ta spera di por restaura e sitio aki cu hopi balor natural y historico pa nos bishitantenan por experiencia den e proximo añanan.”
FPNA como un fundacion independiente actualmente ta encarga cu protecion di aproximadamente 24% di Aruba su tereno natural y lo sigi buska oportunidat pa adkiri otro terenonan priva cu awe ta situa den areanan proteha pa asina por optimalisa y fortalece conservacion abase di systema ecologico y biodivesidad.


text:
Fin di aña ta pa celebra
Poco dia mas falta pa nos bisa aña 2014 ayo y yama 2015 un bon bin. Na Aruba ta nos custumber di haci esaki cu hopi tiramento di klapchi pa core cu e fucu bieu. Grandi y chikito ta disfruta tirando klapchi di diferente tamaño y di tur color. Klapchi sigur ta trece hopi alegria pero tambe por trece hopi tristesa y dolor si no tir’e cu cautela y segun su indicacion. Departamento di Salud Publico conhuntamente cu Comision Vuurwerk ta sigui conscientisa comunidad riba e uzo corecto di klapchi y kico comunidad mester tene cuenta cu ne ora di bay cumpra klapchi.
· Muchanan bou di 12 aña di.edad no por cumpra klapchi
· Cumpra klapchi cu no ta mas bieu cu 2 aña bieu (di aña 2011 ya caba ta prohibi pa bende)
· Cumpra klapchi adecuado pa edad di cada mucha
· Semper cende klapchi cu mecha di cende
· No cumpra ni cende klapchi cu bo no sa kico e ta bay haci
· Supervisa muchanan chikito na tur momento
· No laga klapchi na alcance di mucha
· No tira klapchi si bo ta bou influencia di alcohol of droga
· No tira klapchi den direccion di otro persona, animal of den vecindario directo di hospital, IMSAN of cas di hende grandi
· Uza earplugs si e zonido ta mucho duro
· Tene cuenta cu e concentracion di huma di klapchi por afecta salud di personanan delicado di salud.
Teniendo na cuenta cu klapchi por ta peligroso y tirando esaki conscientemente nos lo habri un aña nobo feliz sin ningun incidente. Corda semper cu fin di aña ta pa celebra, no pa lamenta. Feliz aña nobo comunidad henter ta deseo di Departamento di Salud Publico.


text:
Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu?
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Mi no ta corda exactamente ki dia Green Vibes a habri su portanan. Mi sa cu su benida a hasi mi curason super contento. Porfin, un tienda dedica na fruta y berdura local y productonan cu por juda nos cada un sinja planta. Mas contento ora mi a jega e prome biaha y a topa tur e bakinan yen di tur sorto di berdura fresco. Mi a cumpra na smaak y a traha tur sorto di receta cu mi mes a inventa. Soppi di e berdura cu mi a cumpra, pasobra soppi di berdura semper ta smaak bon. Mi a traha veggie bitterbal, stoba di berdura y garbanzo. Ki contento mi tabata dia mi a topa cu e patianan chikito, mes chikito y dushi manera mi padushi Cojashi tabata planta den su cunucu.
Pero un dia mi a topa Ari, e donjo y e la conta mi di e contratiemponan cu e ta topa. Esta tristo con un hoben cu a hinca tur loke e tin y su alma den su pashon pa plantacion tin cu lucha pa por wanta cabes riba awa. Mi persona y otro cliente fiel tabata jud’e cu promocion via nos pagina di Facebook y palabra di boca.
Nos a keda bin bek, pero nos tambe tabata ripara cu e surtido tabata bira cada bes menos. pero toch nos a keda mantene speransa. Finalmente Ari a anuncia cu Green Vibes lo sera pa fin di april.
Esaki tabata mi e ultimo biaha cu mi a haja dushi milon local, pampuna di botter y tomati cu no ta smaak awa. Mescos cu ami, mas cliente fiel ta spera di por sigi haja fruta y berdura di The Landfarm cumpra na un otro forma, podise manera e groenteboernan antes tabata pasa bende den e becindadnan na Hulanda.
Nos ta spera riba un man cu por juda, un milager, algo, pero pa e dushi berdura y frutanan di Green Vibes por sigi jega den nos cushina… Nan ta pa cuminsa organico, non GMO y di nos propio suela y cultiva for di e pashon di un yiu di tera.
Mi ta imagina mi mes cu si Cristo Hesus para awe den e haltura di mas halto, e ta wak tur e Bondad y tur e Retonan den un mundo confundi…
E soledad di Cristo Hesus den e mundo actual.
Buscando un potret di Cristo Hesus, esun aki a capta mi atencion y curason. Mi ta wak den e wowonan, e mirada cu ta wak leu aya y toch asina cerca di su mes, paden. Mi ta wak e mannan crusa y ta purba pensa cu e mente di Cristo…
Kico Cristo Hesus a pensa ora e tabata su so. Den hoffi di olijfi y e ciudad na su pia. Su so su so cu su Tata Celestial. Sabiendo kico ta E caminda, E dolor, cu como yiu di hende, E lo pasa aden.
Mi ta imagina mi si Cristo Hesus lo ta sinta riba e mesun baranca ey awe y ta wak bek riba e mundo. Mi ta kere cu E, como un Bon Wardador lo ta hopi impreshona cu e cantidad di bunita cosnan cu ta sosode den mundo… e hendenan di Bon Boluntad cu den tur adversidad y dificultad ta keda duna Bida na e Lus di Speransa pa un dia logra un mundo cu pas y hermandad.
Mi ta imagina mi mes cu si Cristo Hesus para den e haltura di mas halto, e ta wak tambe tur e gueranan, e destruccionnan, e bidanan inocente cu ta caba pa via di conflictonan den cua nan no tin arte ni parti. E ta wak e soledad di e hende den un mundo confundi. E ta wak e excesonan, e inhusticianan y e abusonan.
Mi ta imagina mi cu e ta pensa ‘Mi rumannan stima, mi lo kier pidi boso pa den e Dianan Santo aki, traha un tiki tempo, para keto un rato, sera bo wowo, bay paden y sinta un rato banda di mi riba e baranca den e hoffi di olijfi. Crusa bo mannan, sera bo wowonan, bay paden y hasi contacto cu bo curason y scucha mi curason. E ta pidi bo, pa nos hunto rescata e Birtudnan di Bida, aplica nan den bo bida di tur dia. Laga nan ta bo guia. Ban re-establese e Paraiso cu un dia mi Tata a brinda boso. Den nomber di tur e criaturanan cu ta cana rond, buscando nan felicidad den un mundo, bastante confundi….’
Tin un cantica ta tocando na radio ‘It’s so easy to fall in love’. Berdad, cay namora ta facil, keda den amor ta poco of hopi mas dificil.
Amor pasahero bo por haj’e den cada skina di bida. Of algo cu tin aroma di amor.
Amor berdadero ta loke ta nace di paden.
Ki bunita ta ora nos por sinja nos muchanan mira amor den cada skina di bida. Bolter cada piedra y wak bida ta biba bou nan. Wak e curason cu bo por haja te hasta den e piedra mes, den e berdura, den e noot, den e batata. Mensahenan silencioso cu ta pidi nos pa nos atencion? Pa ta mas cuidadoso cu e forma cu nos ta biba. Pa ta mas conciente kico nos ta tira den naturalesa. Pa ta mas conciente di e palabranan cu nos ta saca di nos boca, di nos mente.
Di parti di Comprondiendo Bida nos lo desea pa Dia di San Valentino bira un dia di refleho cu duna amor ta algo cu nos por hasi tur dia.
Lag’e cuminsa cu e sonrisa y ‘bon dia’ cu bo ta regala na tur hende.
Mitch su mama Maria y demas famia a pidi pueblo pa companja nan den un caminata silencioso na jegada di e curpa di Mitch.
Ta 1.11 di merdia. E shelo na Noord ta shinishi. Color di tristesa. Riba e waya di coriente mi dilanti tin tres paharito sinta. Un ta bula bay. Noord, e bario di Mitch Henriquez ta parse di ta prepara su mes pa su jegada mas laat. E shelo shinishi ta refleha e tristesa cu ta reina cerca hopi hende na Aruba.
Pasobra Mitch ta jega cas bek awe. No den e forma cu e lo a bin segun su propio plan. Un tata Arubiano cu a bay bishita su yiunan, famia y amigonan na Hulanda. Algo normal cerca un persona cu tin famia na Hulanda. Mitch ta jega como un difunto bek na e isla unda e la nace y crese.
Durante su vakantie Mitch a haja su morto a base di trato violento dor di polis. Den un forma hopi tragico, Mitch ta laga su cara, su imagen y nomber atras den su pais madre Hulanda. Un trato violento graba riba video dor di hopi hende cu a considera esaki como un inhusticia contra un prohimo. Podise e trato brutal cu e imagennan ta mustra nos riba media social a planta un simia cerca e autoridadnan competente cu hopi cos mester cambia den e manera cu polis ta atende cu publico. Podise e trato cu Mitch a haja na man di polis, cu a conduci na su morto lo cambia e forma cu hende ta anda cu otro den e pais aki. Cu mas tolerancia, respet y comprenshon pa e diversificacion den cultura cu por trese nos mas cerca di otro, na lugar di separa nos.
Cada biaha cu mi corda riba e mama di Mitch cu su bela den su man banda di e potret di su yiu den misa di Noord, mi ta imagina mi su dolor. Y mi sa cu awe ta un dolor aun mas grandi ora cu su mama Maria confronta e curpa sin bida di su yiu.
Mitch su mama Maria y demas famia a pidi pueblo pa companja nan den un caminata silencioso na jegada di e curpa di Mitch. E caminata ta sali for di Aerocargo te na Agencia Funeraria Aurora. Laga nos companja un mama y famia den hopi dolor den un forma pacifico. Laga nos resa y canta den e quietud di nos curason pa Mitch su alma sinti nos sosten pa su sernan keri y pa su memoria cu a touch asina hopi hende. 5 or na Aerocargo, pabou di Aeropuerto, nos ta spera cu abo tambe lo t’ey.
E forma cu nos ta pasa e periodo di Cuaresma a cambia. Hendenan riba 50 anja por corda con antes nos no tabata come nada dushi den Cuaresma.
E forma cu nos ta pasa e periodo di Cuaresma a cambia. Hendenan riba 50 anja por corda con antes nos no tabata come nada dushi den Cuaresma. Na scol nos tabata haja un potchi unda nos tabata warda tur cos te ora cu Cuaresma pasa nos ta come nan. Cuaresma tabata un periodo di kietud, pa hende por refleha riba bida, morto y resureccion di Hesus.
Awendia den Cuaresma tin tur sorto di actividad festivo y jen di desorden. Toch ainda tin hende cu ta mantene tradicion di nan mayornan y ta tuma Cuaresma como un periodo pa refleha riba bida. Y pakico no? Den e quietud di nos bida, den semana santa, ban pensa kico nos kier aporta pa un mundo mas felis. Si Hesus por a wak bo di un distancia, kico e lo pensa di bo bida?
Den e fin di siman druk aki, ban usa nos birtudnan. Cortesia, pasenshi, compashon,. Corda cu no ta den e ‘cosnan grandi’ e milagernan di bida ta sinta, pero den e milagernan chiquito cu nos ‘cada un’ por hasi tur dia…dor di lanta mainta y dedica nos bida na ‘sirbi’ bida, ta positivo, pidi despensa pa e foutnan y dolornan di pasado. Podise nos por juda crea un miho mayan, dor di crea un miho ‘awe’ den cada momento cu nos ta biba, cu nos ta existi…Y si Hesus por wak mi for di un caminda den e cuaresma aki, mi lo spera cu e lo ta satisfecho cu loke e ta mira.
~ Muhe, sea progresivo, independiente, respetoso, saludable y safe…
Ainda ta bati, abusa y ignora keho di muhenan rond mundo. Muhenan grandi y mucha muhenan chikito! Y ainda no tin ni programanan di prevencion, ni di discushon, ni di castigo y tratamento cu ta iguala e danjo causa na e muhe y e mucha den hopi pais!
Tin hopi felicitacion y palabra bunita tur caminda den media. ‘Pabien hende muhe! Awe ta bo dia!’ Ki poco tur e palabranan bunita aki ta cubri e realidad di majoria hende muhe rond di mundo.
E hende muhe ainda ta e simbolo cu ta dorna un auto cu e homber kier cumpra.
Ainda e muhe ta carga majoria responsabilidad ora e tata dicidi di bandona e cas di famia.
Ainda e hende muhe ta esun cu ta traha mas di 10 ora tur dia pa por cria su famia den trabounan di limpiesa y den negoshinan. Ainda e ta esun cu no por scoge pa traha menos ora pasobra cu placa no ta jega y no tin ley cu ta proteg’e.
Ainda e muhe ta esun cu nan ta wak como culpable ora e yiunan bay den mal caminda. Ke hubo di e tata cu ta cana rond como si fuera e no tin parti den e mucha cu e la juda pone na mundo?
Muhe ta manda mundo? No, muhe ta carga mundo. Mundo por juda e hende muhe ora ta dun’e su balor berdadero. Asina e por bira un muhe progresivo, independiente, respetoso, saludable y safe. Y por scoge e mundo ideal pa esunnan cu ta sigui’é.
E dolor di e perdida di e hende stima expresa den asina tanto forma, unda rasa, pensamento y religionnan ta topa otro den harmonia
Durante un bishita na Schiphol e siman aki, mi a bishita e hal unda ta recorda e victimanan di e avion MH17 di Malaysia Airlines. Pasaheronan cada un cu nan destinacion y motibo diferente pa ta riba e buelo ey. Alegria pa bay cu vakantie of pa bishita famia of conoci, reto nobo of bay un conferencia. Diferente rason, pero un solo dolor pa tur esnan cu ta stima nan y a keda atras. Un avion cu a bin abou dor di bomnan den un conflicto di ken tin derecho riba cua pida tera. Un buelo cu no tin nada di hasi cu e conflicto aki a bin abou, hunto cu e pasaheronan y nan pertenencianan. Un campesino a discribi loke e la mira asina aki: ‘Tabata jobe pidanan di e avion, pero tambe hende for di shelo. Tin ora parti di hende, un brasa, un pia, un organo tabata keda pega den e matanan of riba e veldnan. Tabata hororoso pa wak.’ Con mas cruel nos por experencia e final di un buelo cu a cuminsa jen di alegria y expectativa!
Un hal jen di sentimento y recuerdo cu ta trese cada pasahero cerca di bo. Pero loke mas a impreshona mi tabata e cantidad di peluche, poesia y pensamentonan dedica na e muchanan riba e buelo. E dolor di e perdida di e hende stima expresa den asina tanto forma, unda rasa, pensamento y religionnan ta topa otro den harmonia ta toca curason di cada hende canando riba e flur di e espacio. Unda nos tur a laga nos sentimento y lagrima cay, sin berguensa di ken ta wak.
‘Uni den un solo dolor,’ esaki e memorial aki ta hasi cu hende. Esaki ta loke e drama aki di MH17 a hasi cu mundo tambe. Hulandesnan conoci como hendenan analitico a mustra con un dolor mutuo ta saca e parti di emocion di cada ser humano. Y nan a honra cada pasahero cu a bin bek den un forma respetuoso, ehemplar y uni.
Un tristesa grandi cu a uni un y mas nacion. Tambe un momento pa para keto cu tur dia tin hendenan inocente cu ta muri den gueranan pa otro pida tera. Cada dia na un forma mas cruel y mas violento.
E ora e vision di un mundo di amor y harmonia ta lanta semper den mi curason y mente di un sonjado. Ora dolornan asina grandi uni nos como hende, nos por usa e sentimento aki pa busca pa nos mes, unda nos por contribui na un mundo cu mas pas?
Nos por bay bek na un mundo sin violencia?
Y mi sa cu tin mas manera mi, cu por los di e realidad den mundo unda mas y mas parse cu e ley di selva ta reina. Un realidad unda finalmente nos tur ta perde. Y hunto cu nos, nos yiunan y nan peluchenan cu ta duna nan e sentido di calor y proteccion.


text:
Dr . Jaime Falconi: neurologo y psychiatra, drs. ing. Edsel Lopez: director di PriceWaterHouseCoopers y Belquis Moreu: motivational speaker lo ta hunto cu Ingrid Werleman durante un anochi dedica na e presentacion oficial di Comprondiendo Bida. Comprondiendo Bida ta un projecto cross media cu e meta pa contribui na un hende y comunidad mas Felis….
Dr . Jaime Falconi lo papia riba ‘Bibando den Temponan cu ta Cambiando y su retonan’. Belquis Moreu ta toca e tema ‘Un miho majan’ y drs. ing. Edsel Lopez ta papia riba e tema inovativo ‘Trabou y Sentido di Bida’. Finalmente Ingrid Werleman lo clausura e anochi cu e pregunta ‘Comprondiendo Bida, POR?’.
E temanan aki ta toca cada hende, famia y cada cas. Dicon? Pasobra nos tur ta topa cu retonan y preguntanan di bida pa cua hopi biaha nos no tin contesta. Y den e buskda aki e projecto kier hunga un rol.
Hopi hende den comunidad a lo largo di tempo a sinja conoce Comprondiendo Bida como un projecto cu ta contribui na un miho bida y comunidad. Hopi ciudadano di diferente edad y interes a duna nan contribucion pa trese informacion di desaroyo personal y comunitario cu ta juda un hende compronde bida mas miho. Di e forma aki poco poco nos ta creando hunto un plataforma pa tur hende por duna di nan expertisio y experencia y juda otro crese. Y hopi importante ta cu e website ta den papiamento. Tambe di media semper Comprondiendo Bida a haja amplio sosten y pa esaki ta hopi agradecido.
Comprondiendo Bida a cuminsa como un talkshow pa discuti aspectonan profundo di bida. Despues a compila e informacion aki den un serie di revista y awor e projecto ta digital riba e website www.comprondiendobida.com . Aspectonan cu ta haja hopi atencion riba e website ta e parti di desaroyo personal, spiritual, ecologico y artistico y creativo.
E anochi di ‘Pensando riba Bida…’ ta tuma lugar diahuebs, mei 12, di 7.30 – 9.30 anochi den cura di departamento di Arubiana Biblioteca Nacional den Bachstraat, na Playa. Entrada pa e anochi ta gratis.


text:
Ta vakantie y esey ta un momento cu hubentud por usa pa sinja cosnan nobo cu por bira un dushi hobby. Checkpoint Color semper inovando ta organisa un serie di workshop gratis pa duna les na hobennan con pa traha nan propio photobook. Despues di e workshop nan por pa traha nan photobook pa cada ocashon. Esaki por ta e graduacion na scol of di e dushi vakantie of di cualkier ocashon cu nan tin un serie di potret saca. E workshop ta completamente gratis y si e cursista kier print su Photobook e ta haja esaki na un prijs super special cu ta inclui tambe un regalo extra di un potret grandi na e tamanjo di 8″ X 10″ di su potret favorito.
Continue reading “Checkpoint Color cu workshop gratis pa hubentud con pa traha un photobook”
Checkpoint Color cu workshop gratis pa hubentud con pa traha un photobook
Pa tur hoben di 15 anja pariba Checkpoint Color tin bon noticia. Nan por participa den un workshop pa sinja traha nan photobook full gratis…
Ta vakantie y esey ta un momento cu hubentud por usa pa sinja cosnan nobo cu por bira un dushi hobby. Checkpoint Color semper inovando ta organisa un serie di workshop gratis pa duna les na hobennan con pa traha nan propio photobook. Despues di e workshop nan por pa traha nan photobook pa cada ocashon. Esaki por ta e graduacion na scol of di e dushi vakantie of di cualkier ocashon cu nan tin un serie di potret saca. E workshop ta completamente gratis y si e cursista kier print su Photobook e ta haja esaki na un prijs super special cu ta inclui tambe un regalo extra di un potret grandi na e tamanjo di 8″ X 10″ di su potret favorito.


text:
Entrante awe por bolbe cuminsa inscribi pa e projecto YAMO (young adults moving on) di SEDA(Stichting Educacion Digital Arubano). Inscripcion pa September a inicia. SEDA ta un organisacion non profit cu ta traha specificamente pa educacion en general na Aruba. E projecto YAMO ta pa studiantenan cu pa un motibo of otro no por sigui nan school normalmente, y cu por sigui materianan cu lo yudanan hisa nan nivel di idioma (hulandes-ingles-spaño), rekenen / wiskunde, boekhouden, computacion.
E programma tambe ta prepara e studiante di 18-30 anja pa pasa e landsexamen. E grupo ta atende ful siman di 2:30pm-4:30pm cu dos materia pa dia, di dialuna pa diahuebs. SEDA ta traha cu diferente organisacionnan social na Aruba. Studiantenan por volg e lesnan online of presencial dependiendo di e situacion.
Pa mas informacion di SEDA, por bay riba e website sedaruba.org of por tuma contacto cu SEDA via telefoon 5687399.
Tambe por hasi uso di e link aki pa inscribi pa e YAMO project: https://docs.google.com/forms/d/e/1FAIpQLSfmYUV5vA3IPRr5lTLaIsv2FdWg1-Apq-RWlwAixa7y8PmYCQ/viewform
Hunto cu CEDE Aruba, SEDA ta contribui na yuda e enseñansa di Aruba, usando technologia y guia personal pa e studiante cu pa un of otro motibo no ta den un organisacion educativo actualmente. Un danki na CEDE Aruba cu ta esun cu ta hasi e projecto aki posibel den cooperacion cu EPI, FPNM, WGK, ADRA, Casa Cuna, SKOA, Fundacion Respetami, OC, Fundacion Guiami, Centro pa Hoben y Famia, Minister di Enseñanza y Deporte y tur cu a kere den e projecto aki y cu ta traha duro pa garantisa cu ningun mucha of hoben keda atras den enseñansa. Inscribi awor!


text:
Oranjestad-Minister Otmar Oduber a duna un declaracion relaciona cu e caso den corte pa loke ta trata permisonan di taxi, un lucha cu el a bin ta luchando durante 4 aña y mey.
El a bisa cu lamentablemente un veredicto practicamente definitivo a sali pa loke ta trata un bataya cu el a bin ta hiba pa mas o menos 4 aña y mey riba un decision cu tabatin di ex minister di Transporte, Sr. Eddie Briesen bou di gobernacion di MEP. E tempo ey, a duna 52 toezegging di taxi y firma un MB despues di a perde eleccion.
Den medionan di comunicacion a mustra diferente biaha con cartanan tabata bay di Promer Minister Sr. Oduber pa Sr. Eddie Briesen caminda tabata bisa ‘yuda e nombernan aki pasobra esaki ta hendenan di MEP, ta hendenan di nos y nos mester yudanan promer cu bay cas’ siendo cu e tempo ey tabatin un moratorio cu tabata poni sin cu tabatin un estudio of algo cu a wordo haci pa wak si por amplia of no e 400 taxi.
Den corte diferente biaha a duna veredicto, a bay bek, a bay den Hoge Beroep, a cumpli cu loke huez a bisa di bin cu MBnan nobo, cu motibonan nobo y a hustifica pa kico ta kere cu no ta corecto e toezeggingnan aki, fuera di e motibonan politico.
Mientras tanto Minister Oduber a percura pa un estudio wordo traha dor di Deloitte na 2011 y publica na 2012 cual a mustra den ki direccion mester bay. A base di esey a anuncia dos aña mas di moratorio riba taxi, es decir, esaki lo termina na 2015. Esaki ta demostra cu durante e 4 aña y mey di gobernacion di signatura berde, na ningun momento a duna un permiso di taxi adicional na e 400nan existente.
“Ayera lamentablemente un veredicto practicamente final a cay, pasobra e ta bisa cu practicamente no por move for di e decision aki cu a wordo tuma den e periodo di MEP dor di Sr. Briesen y cu mester otorga e taxivergunningnan aki na e personanan”, Minister Oduber a duna di conoce.
El a agrega cu a consulta cu abogado y conseheronan riba e punto aki, pasobra tin un moratorio vigente na e momentonan aki pa salvaguardia e 400 taxistanan te ora un Ritz Carlton habri su portanan, pero den e caso aki no a pensa cu Westin lo a cera su portanan pa 8-9 luna. Pesey pa 2015 ora Westin habri como un RIU hotel, adicional na Ritz Carlton y cambernan adicional cu lo tin, ta bira e momento pa evalua si ta habri of no e moratorio. Pa tal motibo a tuma e decision cu ta bay cumpli cu veredicto di huez cu mester otorga e vergunningnan aki, pero ta keda mara na e moratorio cu ta vigente te otro aña, na e momento ey lo cumpli cu veredicto di huez y lo conoce un ampliacion pa loke ta e cantidad di taxistanan na Aruba.
Un total di 21 persona a bay corte pa haya nan permiso di taxi y riba esaki Minister Oduber a bisa cu lo haci un estudio di kendenan ta esnan cu ta warda pa hopi tempo y kico ta e cantidad cu ta verwacht a base di e rapport di Deloitte.


text:
WILLEMSTAD — Planifikashon deportivo ta di mayor importansia di den preparashon di un deportista. Atletismo di Kòrsou den kuadro di un formashon pa su coachnan ta organisando un serie di tres charla pa trata e tema tan interesante aki. E tres charlanan aki lo ser duna pa personan ku eskperensia amplio den e materia aki. Ayera tabatin e prome charla ku tabata na enkaro di coach Wendell Prince ku tin mas ku 40 anja di ekspernsia komo coach i ku a sa di entrena diferente atleta riba nivel mundial. E seshon ku a trata temanan hopi interesante tabata bon bishitá.
Djaluna awor dia 16 di mei, ta toka turno na Dr. Walid Elhage pa duna otro charla riba planifikashon, pero e biaha aki for di punto di bista di un mediko. Dr. Walid Elhage, sientifiko deportivo, bon konosí na Kòrsou i di renombre mundial lo amplia riba e aspekto fisiko di e deportista i kiko tin ku hasi pa preveni leshon ora ta planifiká.
Dialuna di 23 di mei lo tin e ultimo di e serie di tres charla ku lo ta na enkargo di coach Luis Varona Moret. Un cubano ku ta aki na Korsou pa preprashon di nos atletanan ku lo tin ku partisipa na Carifta Games ku lo tuma lugá aki na Kòrsou otro aña. Coach Luis tambe di hopi aña di eksperensia ta spesialisá den preprashon di atletanan di lansamentu. El a prepará diferente atleta ku a alkansa nivelnan mundial den diferente disiplina di atletismo. Coach Luis a traha komo coach na akademia deportivo na Cuba i a presta serviso na diferente part di mundu. Coach Luis lo tin na su enkargo otro aspektonan di planifikashon.
Esaki pues ta un bon okashon pa tur coach bin amplia nan konosementu di planifikashon. E seshonan ta tuma lugá di 7:30 – 9:00 di anochi den sala di reunion na SDK i lo ta kompletamente gratis. Sea asina bon di registra bo mes na cab.2008@gmail.com i bini ku bo propio stul.


text:
Jong Holland a kuminsá e ‘play-off’ entre seis tim, e asina yamá ‘Kaya 6’, ku un triunfo. E Trikolornan a gana awe, djabièrnè 11 di mei 2018, ku skor di 3-0 di Inter Willemstad.
Mayoria di wega dje bueltanan preliminar a tuma lugá den Stadion Dr Antoine Maduro na Kintjan. Tabatin algun enkuentro tambe den final dje di dos buelta den Stadion Ergilio Hato di Sentro Deportivo Kòrsou (SDK) na Brievengat.
E seri di enkuentronan entre e seis ekiponan a kuminsá awe den Stadion Ergilio Hato di Sentro Deportivo Kòrsou (SDK) na Brievengat.
Esaki ta despues ku e bueltanan preliminar a terminá ku Jong Holland na kabes ku 38 punto. Na di dos puesto a keda e tim di Vriendschap Eendracht Sterken Tegen Alles (VESTA) ku 30 punto. Centro Dominguito a kaba na di tres lugá ku 28 punto. Union Deportivo Bámdabou (Undeba) i Skèrpènè a terminá empatá na di 4 puesto ku 27 punto, miéntras ku Inter Willemstad i Victory Boys tambe pues a kaba e prekampionato empatá ku 26 punto.
Jong Holland a sali riba bon pia anotando dos gol den e promé tempu. Charlie Martina a skor na di 13 minüt, miémtras ku Randel Winklaar na di 21 minüt a amplia e ventaha. Jurensley Martina na di 81 minüt di wega a hinka e di tres gol kontra Inter Willemstad.